Javni mediji u službi vlasti gutaju milione | BN\nJavni mediji u službi vlasti gutaju milione\nRepublika Srpska je za samo pet godina povećala budžetsku stavku za podršku radu dva javna medija, agenciji Srna i RTRS, sa 1,7 u 2014. na 4,77 miliona KM u 2018. godini, a glavni razlog je što su se iz budžeta počeli pokrivati dugovi RTRS.\nRepublika Srpska 30.12.2019 | 16:56\nTokom prošle godine svi nivoi vlasti u BiH izdvojili su oko 30,8 miliona KM iz budžeta za finansiranje medija, a najveći dio je otišao javnim televizijama i radio stanicama.\nRadi se o cifri koja dostiže skoro polovinu marketinškog tržišta u BiH i veća je 44 odsto od iznosa koji se za javne medije izdvajao 2014. godine. Od tada do danas za medije je potrošeno više od 140 miliona KM novca građana BiH, a iznos se rapidno povećavao iz godine u godinu, pokazalo je istraživanje koje je proveo Transparensi Internešnel u BiH.\nIstovremeno, udio vlastitih prihoda većine javnih medija značajno se smanjuje, a zbog sve veće finansijske zavisnosti od budžetskih subvencija ozbiljno je ugrožena i njihova uređivačka nezavisnost.\n– Javni mediji trebalo bi da budu u službi javnosti, ali su sve češće na meti sankcija regulatornih organa zbog pristrasnog izvještavanja i promocije političkih interesa vladajućih struktura. To je potvrdio i izvještaj OSCE o provedenim izborima, gdje se upozorava da bi društveni mediji u izbornom periodu trebali omogućiti jednak pristup svim kandidatima, ali da političari na vlasti imaju povlašćen tretman – navodi se u istraživanju TI BiH.\nU posljednje dvije godine je za dugove RTRS izdvojeno pet miliona KM iz džepova građana. Pored toga, finansijski izvještaj RTRS pokazuje i to da je u zadnje dvije godine izdvojeno preko 1,6 miliona za nabavku opreme ovog javnog emitera.\nUprkos sve boljoj naplati RTV pretplate, finansijska zavisnost RTRS od budžetskih subvencija značajno se povećala, a po tvrdnjama Regulatorne agencije za komunikacije BIH, ne smanjuje se ni politički uticaj na uređivaču politiku.\nRAK je u proteklom periodu izrekao više desetina hiljada maraka kazni RTRS, a u jednom izvještaju se upozorava na „kontinuirano i tendenciozno promovisanje interesa vladajuće stranke, favorizovanje pojedinaca ili subjekata”. I OSCE je upozorio da je RTRS na prošlim izborima upadljivo pratila i promovisdala “jednog kandidata za člana Predsjedništva BiH”.\nGrađani plaćaju i kazne za kršenje kodeksa\nU BiH postoje tri javna radiotelevizijska emitera, dvije javne novinske agencije, te još 81 medij u vlasništvu kantona, opština i gradova.\nTroškovi njihovog rada drastično rastu iz godine u godinu, a osim plata i nagomilanih dugova iz džepa poreskih obveznika, sve češće se plaćaju loše poslovne odluke, presude za klevetu i kazne za kršenje medijskog kodeksa, itiču iz TI BiH.\nRedovno plaćam pretplatu.,a neznam i zašto. RTRS je politički javni servis vladajućih, a ne u službi realnosti i pretplatnika. Zao bi trebalo da se finansiraju od Republike, a ne od naroda,koji ovakvoj televiziji nebi trebao plaćati pretplatu.\nPa što plaćaš,nemoj plaćati i to je to\nU ratu sa tadašnjim rukovodstvom RTRS stvarali smo mi borci našu televiziju, sada su je preuzeli dezerteri i ratni profiteri i stalno rade za režim i vrše podjele među srbima. Hitno mijenjati rukovodstvo RTRS i upravni odbor i izbalansirati učešće pozicije i opozicije.\nPlacam nego sta\nTko je ugasio RTV IS u I.Sarajevu???\nSastav, od zla oca i još gore majke.\nEvo sad gledam,ljudi moji tu sektašku televiziju treba zatvoriti,neznanju napraviti ni 30 min programa za novu godinu,pozvali samo sektaške face,krevelje se ko orangutani


Sedmična konferencija za štampu MKSJ - 23. januar 2013. | Međunarodni krivični sud za bivšu Jugoslaviju\nSedmična konferencija za štampu MKSJ - 23. januar 2013.\nOdmah ću se osvrnuti na raspored u sudnicama:\nIznošenje završnih reči na suđenju Jovici Stanišiću i Franku Simatoviću biće održano od sledećeg utorka, 29. januara do četvrtka, 31. januara 2013. od 14:15 do 19:00 časova u sudnici III.\nStanišić i Simatović su dvojica visokih funkcionera Službe državne bezbednosti Srbije koji se terete da su organizovali, opremili, obučili, naoružali i finansirali tajne jedinice Službe državne bezbednosti za koje se tvrdi da su ubijale, progonile i deportovale Hrvate, bosanske Muslimane, bosanske Hrvate i druge nesrpske civile iz Bosne i Hercegovine i Hrvatske od 1991. do 1995. godine, i da su rukovodili tim jedinicama. Izvođenje dokaza tužilaštva počelo je 29. juna 2009. svedočenjem prvog svedoka, a završeno je 5. aprila 2011. godine nakon što je pozvano 62 svedoka koji su svedočili viva voce. Izvođenje dokaza odbrane trajalo je od 15. juna 2011. do 17. septembra 2012. godine, a ukupno su pozvana 33 svedoka koji su svedočili viva voce.\nŽalbeni pretres u predmetu Šainović i drugi zakazan za period od ponedeljka, 11. marta do utorka, 19. marta. Presuda u ovom predmetu, kojim su obuhvaćeni politički, vojni i policijski zvaničnici Srbije, izrečena je 26. februara 2009. To je bila prva presuda koju je Međunarodni sud izrekao za zločine koje su srpske snage počinile nad kosovskim Albancima tokom sukoba na Kosovu 1999. godine. Jedan od saoptuženih, Milan Milutinović, bivši predsednik Srbije, oslobođen je svih optužbi, a Tužilaštvo nije uložilo žalbu na ovu oslobađajuću presudu. Ostala petorica saoptuženih osuđena su na kazne zatvora u rasponu od 15 do 22 godina.\nPostupci u suđenjima Radovanu Karadžiću, Ratku Mladiću i Goranu Hadžiću nastavljaju se ove i sledeće sedmice prema rasporedu:\nNa suđenju Radovanu Karadžiću, Veće trenutno sluša svedočenje Dragomira Miloševića, bivšeg komandanta Sarajevsko-romanijskog korpusa Vojske Republike Srpske, koji svedoči o događajima u Sarajevu. Miloševića je MKSJ osudio na kaznu od 29 godina zatvora za zločine počinjene nad civilima u Sarajevu tokom drugog dela opsade tog grada koja je trajala od 1992. do 1995. godine. Od marta 2011. godine se nalazi na izdržavanju kazne u Estoniji. On je 64. svedok kojeg je pozvala odbrana.\nNa suđenju Ratku Mladiću, zaštićeni svedok RM-055, bivši pripadnik UNPROFOR-a, trenutno svedoči o događajima u Sarajevu. On je 64. svedok kojeg je pozvalo Tužilaštvo.\nPostupak na suđenju Goranu Hadžiću nastaviće se sutra u 9:00 časova u sudnici II.\nNa kraju, želela bih da vas obavestim će predsednik Meron, na poziv Evropskog suda za ljudska prava, u petak, 25. januara, u Strazburu održati govor kojim će biti obeležen početak rada tog suda u ovoj godini. Početak rada u novoj godini je svečani događaj i odvija se u prisustvu sudija Evropskog suda za ljudska prava i sudija ustavnih i vrhovnih sudova država članica Saveta Evrope i drugih vodećih pravosudnih i nacionalnih aktera. Naslov govora predsednika Merona će biti "Standardi ljudskih prava u sudskoj praksi međunarodnih krivičnih sudova".\nNa poziv vlasti Finske, g. Serge Brammertz je bio u zvaničnoj poseti Helsinkiju od 21. do 23. januara. Tužilac se sastao s predstavnicima Ministarstva spoljnih poslova, Ministarstva pravde i finskog državnog tužilaštva.\nTeme o kojima se razgovaralo tokom ovih sastanaka bile su trenutni pravosudni rad na MKSJ, napredak u ispunjenju Strategije okončanja rada Međunarodnog suda, saradnja država bivše Jugoslavije sa Tužilaštvom MKSJ i razvoj događaja u vezi s krivičnim gonjenjima za ratne zločine na području bivše Jugoslavije.\nTokom posete g. Brammertz je takođe učestvovao na konferenciji tužilaca za ratne zločine nordijskih zemalja, koju je organizovalo Državno tužilaštvo.\nGospodin Brammertz je bio glavni govornik na seminaru pod nazivom “Istrage i krivična gonjenja za kršenja međunarodnog humanitarnog prava: izazovi i perspektive” koji su zajednički organizovali Ministarstvo spoljnih poslova Finske i Institut za međunarodno pravo i ljudska prava Erik Castrén (ECI).


HomeVestiEP u rezoluciji o Ukrajini traži stroge sankcije za Moskvu\nKijev, priprema za božićne praznike (Foto EPA)\nSTRAZBUR – Poslanici Evropskog parlamenta pozvali su danas na novi paket sankcija Moskvi kao odgovor na gomilanje ruskih vojnika uz granicu s Ukrajinom.\nU pozadini rastućih tenzija oko Ukrajine, poslanici Evropskog parlamenta poručili su da svaka moguća agresija Rusija na tu zemlju mora da ima kao odgovor visoku ekonomsku i političku cenu za Moskvu.\nU rezoluciji usvojenoj danas sa 548 glasova za, 69 protiv i 54 uzdržana, parlament osuđuje sadašnje veliko gomilanje ruske vojske na ukrajinskoj granici.\nPoslanici Evropskog parlamenta zahtevaju da vlada u Moskvi odmah povuče svoje snage i prestane da preti susednoj zemlji.\nEP se zalaže za novi paket sankcija koji bi trebao da se odnosi na ruske vojne zvaničnike i osobe bliske predsedniku Vladimiru Putinu, a pozivaju na zamrzavanje finansijske i fizičke imovine u EU, zabranu putovanja i isključivanje Rusije iz sistema plaćanja SWIFT, „što će povući za sobom isključenje ruskih kompanija sa međunarodnog finansijskog tržišta”.\nPoslanici Evropskog parlamenta takođe zahtevaju da EU preduzme kredibilne korake da smanji svoju zavisnost od ruskog uvoza energenata i pokaže snažniju energetsku solidarnost sa Ukrajinom, prenosi Tanjug.\nTo bi trebalo da se uradi bližim povezivanjem energetske infrastrukture EU i Ukrajine.\nU rezoluciji se poziva da se gasovod Severni tok 2 ne stavlja u funkciju, bez obzira da li u nekom trenutku ispunjava odredbe gasne direktive EU.\nParlament takođe poziva zaraćene strane na istoku Ukrajine da se pridržavaju sporazuma o prekidu vatre, a poslanici EP pozivaju Rusiju da se konstruktivno angažuje u takozvanom Normandijskom formatu (koji okuplja predstavnike Nemačke, Rusije, Ukrajine i Francuske) kako bi se rešio sukob u Donbasu, uz sproveđenje svih ranije preuzetih međunarodnih obaveza, posebno po sporazumima iz Minska i Konvenciji UN o pravu mora.\nRezolucija takođe izražava punu podršku nezavisnosti, suverenitetu i teritorijalnom integritetu Ukrajine, unutar njenih međunarodno priznatih granica, navodi se u saopštenju Evropskog parlamenta.


Ćosić: Ravnopravna podrška svim gradskim opštinama - FILTER\nGradonačelnik Istočnog Sarajeva Ljubiša Ćosić najavio je otvaranje Gradske uprave prema privrednicima i građanima, te obezbjeđivanje ravnopravne podrške opštinama u sastavu grada, ukazujući da očekuje veće prihode od PDV-a u budućoj raspodjeli .\n– Već prvog dana na ovoj funkciji sa srpskim članom i predsjedavajućim Predsjedništva BiH Miloradom Dodikom dogovoren je veliki sastanak predsjednika Vlade Republike Srpske i većine ministara sa načalenicima svih gradskih opština, na kojem će biti delegirana pitanja na kojima ćemo zajedno raditi do kraja naših mandata – rekao je Ćosić.\n– Imajući u vidu da je budžet grada koncipiran tako, da je najvećim dijelom okrenut sredstvima od PDV-a i komunalne takse, planiramo da se strateški dovede u situaciju da u narednoj godini od ovih izvora prihodujemo dva do dva i po miliona KM više u budžetu. Čim je više novca, to automatski znači uključivanje grada u infrastrukturne tokove – pojasnio je Ćosić.\n– Imao sam sastanak sa predstavnicima Investiciono razvojne banke /IRB/ i Garanatnog fonda Republike Srspske. Moram reći da su ove institucije spremne da pruže podršku privrednicima sa područja grada, a ja na neki način želim da budem agent svih sektora društva i to sada i radim – naglasio je Ćosić.\n– U ovom trenutku imamo mjesečnu ratu od 85.000 KM i to budžet opterećuje sa nekih 950.000 KM godišnje, odnosno skoro 10 odsto. Od kredita od 2,5 miliona KM, 1,5 miliona je transferisano opštinama, a ostatak je na računu posebnih namjena. Imaju neki projekti i ukoliko opštine ostanu pri odluci da to budu ti projekti, mi ćemo ih finansirati – naglasio je Ćosić.\n– Mene su izabrali ljudi koji su glasali za politiku SNSD-a i koalicionih partnera i njima dugujem povjerenje. U svakom slučaju želim da budem gradonačelnik koji će prepoznati interes svake lokalne zajednice i svakog građanina – istakao je Ćosić.\n– To više neće biti slučaj. Rebalans koji pripremamo biće okrenut prema građanima, sportu, kulturi, nevladinom sektoru, ali i prema konkretnim projektima u lokalnim zajednicama – poručio je gradonačelnik Ćosić.\n– Moji prijedlozi su da u Istočnom Novom Sarajevu to bude projekat završetka jezera, u Istočnoj Ilidži izgradnja kružnog toka kod tržnog centra “Tom”, a na Palama potpuna rekonstrukcija Ulice Srpskih ratnika. O tome ću razgovarati sa načelnicima, ali ako oni budu za neki drugi projekat, ja ću to uvažiti – rekao je Ćosić.\n– Ukoliko to treba da bude pomoć budžetu, mi moramo znati zašta je ta pomoć, taj novac mora da se opravda. Generalno, tražiću od svih načelnika da mi opravdaju finansijska sredstva, pogotovo ova kreditna – naveo je gradonačelnik Ćosić.\n– Kandidovao sam i dobio načelnu saglasnost za projekat osvjetljenja magistralnog puta kroz Istočno Sarajevo, konkretno na dionici od Lapišnice do Pala, te od Han Derevente do Podromanije. Time bi ovu saobraćajnicu učinili bezbjednijom, ali bi pokazali i da smo grad, bez obzira na razuđenost – naglasio je Ćosić.\n– Kolegama načelnicima ponudiću da opštinske kancelarije na neki način uklopimo u gradsku turističku organizaciju – poručio je Ćosić.\n– To je ono što ja smatram jačanjem nadležnosti grada. Mislim da ovaj mandat može biti obilježen daleko aktivnijom ulogom Gradske uprave, ali i boljom saradnjom sa opštinskim upravama – rekao je Ćosić.\n– Smatram da posao gradonačelnika pruža ogromne mogućnosti. Mislim da je više opština koje čine grad prednost, nikako mana. Za ove četiri godine pokazaćemo da je grad dosta jednistveniji i organizovaniji. Imam obavezu i želim da budem faktor koji veže, a ni na koji način ne razdvaja – zaključio je Ćosić.\nTags: Grad Istočno Sarajevo gradske opštine Ljubiša Ćosić\nPrethodna Ćosić: Spomenik stradalim sarajevskim Srbima će biti postavljen\nSledeća Ana Banderać iz Srbije pobjednik osmomartovskog turnira za žene


Melburn Archives - Dijaspora na vezi - Dijaspora na vezi\nMelburn Archives - Dijaspora na vezi\nDijaspora na vezi > Melburn\nTag Archive: Melburn\n15/11/2017 administrator Australija\nFestival srpskog filma u Australiji, sedamnaesti put\nTradicionalna manifestacija posvećena savremenom srpskom filmu održaće se na kontinentu „tamo dole“ od 24. novembra do 10. decembra, u šest gradova. Bioskopi „Hoyts“ u Sidneju, Brizbejnu, Melburnu, Kanberi, Adelejdu i Frimantlu su mesta u kojima će naša dijaspora u Australiji moći da pogleda najnovija ostvarenja srpskog igranog filma. Pred publikom…\n09/11/2017 administrator Australija,Video\nNinin muzički let od Australije do Kube (VIDEO)\nNina na svom YouTube kanalu svakog ponedeljka predstavlja novu obradu! Poslušajte kako singl „Havana“ kubansko-američke kantautorke Kamile Kabeljo zvuči u interpretaciji Danice Nine Prodanović (ranije Radojičić). Nina živi u Australiji, gde je nedavno sa uspehom privela kraju doktorske studije imunofarmakologije na Fakultetu medicine, stomatologije i zdravstvenih nauka Univerziteta u Melburnu….\n13/06/2016 administrator Australija,Kultura,Naši ljudi u svetu\nNiška foto-promenada kroz Melburn\nUrbanista Mihailo Mevedev predstavio je Nišlijama kolekciju od oko 600 fotografija Melburna. Posetioci su uživali u virtualnom putovanju kroz jedan od najvećih gradova Australije, a atmosferu je upotpunio autentičan prostor Galerije Društva arhitekata Niša. Nastanak grada, njegov izgled danas, saobraćaj, uređenje, prirodne, kulturne i ambijentalne vrednosti i specifičnosti života njegovog…


Jedan vozač za volanom pod dejstvom alkohola, drugi odbio alkotestiranje, treći sa 2,74 promila alkohola u krvi i taksista pod dejstvom droge izazvali udese - JuGmedia\nPripadnici Ministarstva unutrašnjih poslova u Nišu, u redovnoj kontroli saobraćaja, tokom vikenda, zaustavili su dvojicu vozača od kojih je jedan upravljao pod dejstvom alkohola i psihoaktivnih supstanci, a drugi odbio alkotestiranje.\nPolicija je u gradu zatekla četrdesetdvogodišnjeg vozača „škode“ koji je vozio pod dejstvom psihoaktivnih supstanci i sa 1,44 promila alkohola u organizmu.\nNakon zadržavanja, Prekršajni sud u Nišu izrekao mu je novčanu kaznu u iznosu od 50.000 dinara, zaštitnu meru zabrane upravljanja vozilom B kategorije u trajanju od jedne godine i 17 kaznenih poena.\nTakođe, iz saobraćaja je isključen i pedesetosmogodišnji vozač „folksvagena“, koga je policija zaustavila „presretačem“, a koji je odbio da se alkotestira.\nOvaj vozač je vozio bez vozačke dozvole, a nije imao ni ličnu kartu, pa su mu podnete prekršajne prijave iz Zakona o bezbednosti saobraćaja i iz Zakona o ličnoj karti.\nPrekršajni sud u Nišu mu je, nakon zadržavanja, izrekao kaznu zatvora u trajanju od 30 dana, novčanu kaznu u iznosu od 100.000 dinara, zaštitnu meru zabrane upravljanja vozilom B kategorije u trajanju od osam meseci i 14 kaznenih poena.\nPripadnici Ministarstva unutrašnjih poslova u Nišu takođe su, tokom vikenda, zadržali još dvojicu vozača koji se sumnjiče da su izazvali saobraćajne nezgode upravljajući vozilom pod dejstvom alkohola i psihoaktivinih supstanci.\nPedesettrogodišnji vozač „pežoa“ se sumnjiči da je 24. aprila, upravljajući vozilom sa 2,74 promila alkohola u organizmu, sleteo sa puta i udario u betonsku ogradu.\nPrekršajni sud u Nišu mu je izrekao kaznu zatvora u trajanju od 30 dana, novčanu kazna u iznosu od 100.000 dinara i zaštitnu meru zabrane upravljanja vozilom B kategorije u trajanju od 10 meseci.\nDruga nezgoda dogodila se istog dana, kada je tridesetdvogodišnji vozač taksija, upravljajući pod dejstvom psihoaktivnih supstanci, vozilom u kome je bio sam, udario u dva parkirana automobila i oštetio ih.\nPrekršajni sud u Nišu mu je izrekao novčanu kaznu u iznosu od 50.000 dinara, zaštitnu meru zabrane upravljanja vozilom B kategorije u trajanju od šest meseci i 10 kaznenih poena.\n„Apelujemo na vozače da poštuju ograničenje brzine kretanja vozila, da ne upravljaju vozilom pod dejstvom alkohola i da dosledno poštuju saobraćajne propise, jer na taj način čuvaju svoj i živote drugih učesnika u saobraćaju“, saopštila je PU Niš.


Stoltenberg: Kriza zbog epidemije ne treba da postane bezbednosna kriza - Svet - Dnevni list Danas\nPočetna » Svet » Stoltenberg: Kriza zbog epidemije ne treba da postane bezbednosna kriza\nGeneralni sekretar NATO Jens Stoltenberg istakao je da NATO mora da se bavi krizom koju je izazvao COVID-19 ali i da istovremeno osigura da zdravstvena kriza ne postane bezbednosna.\n0Piše: Beta 15. aprila 2020. 11.28\n„Potrebna su nam oba istovremeno: borba protiv COVID-19 ali i da se bavimo drugim pretnjama i izazovima sa kojima se suočavamo“, rekao je Stoltenberg i ukazao na promenu globalne ravnoteže sa usponom Kine i većom upornošću Rusije.\nStoltenberg je u intervjuu za EURACTIV.com pred današnju video-konferenciju ministara odbrane NATO o epidemiji korona virusa rekao da NATO mora da pomogne u rešavanju krize sa pandemijom ali i da održava svoje misije i svoju spremnost.\n„To je razlog što održavamo naše trupe na istoku Alijanse i u baltičkim zemljama… što se i dalje borimo protiv međunarodnog terorizma… ili što pomažemo stabilizaciju Zapadnog Balkana sa našom misijom na Kosovu. Potrebno nam je i jedno i drugo – borba protiv epidemije, ali i da odgovorimo na ostale pretnje i izazove“, istakao je Stoltenberg.\nNa pitanje da li su kineska „diplomatija maski“ i pokušaji Rusije da promeni narativ u bloku, koji traju od pojave korona virusa u Evropi, izvor zabrinutosti u NATO, generalni sekretar te organizacije rekao je da članice NATO moraju „ozbiljno da shvate svaki pokušaj da se zdravstvena kriza iskoristi za prenošnje lažnih narativa, dezinformacija i propagande“.\nKada je reč o mogućnosti da NATO, s obzirom na tešku recesiju sa kojom se Evropa suočava zbog pandemije, razmotri smanjenje nacionalnih doprinosa organizaciji, Stoltenberg je rekao da su sada „svi fokusirani na spasavanje života i to je glavni zadatak“.\nStoltenberg je istakao da su vojne sposobnosti NATO takođe relevantne u rešavanju zdravstvene krize i da zato potrošnja za odbranu može da pomogne društvu tako što će se njene mogućnosti iskoristiti u krizama poput tekuće u kojoj „vojni personal stalno pomaže zdravstvenim radnicima“.\nPrvi čovek NATO naglasio je da je odgovornost te organizacije da pomogne u uspostavljanju nacionalne otpornosti među državama članicama kada izađu iz krize zbog korona virusa.\n„Otpornost je ključni zadatak NATO. To je nešto što je zabeleženo u osnivačkom ugovoru organizacije gde se navodi da smo odgovorni da učinimo naše saveznike otpornim i na, npr, pretnje zdravlju“, zaključio je Stoltenberg.\nBezbednost, Jens Stoltenberg, Korona virus, kriza, NATO\nU NIS-u samo dvoje zaraženih korona virusom\nTiodorović o porasu broja zaraženih: Nema mesta panici, ali treba biti oprezan


istok - Dnevni list Danas\nPočetna » istok\nOve nedelje nastavio je rad Istražni odbor austrijskog parlamenta koji se bavi video materijalom snimljenim prošle godine na Ibici, u kome najvažnije uloge imaju bivši vodeći ljudi Slobodarske stranke, Hajnc Kristijan Štrahe i Johan Gudenus.\nPiše: Dragan Bisenić 21. 10. 2020.\nPoznati je manir ove vlasti da sve laže, pa i međunarodne faktore. Toliko o famoznom približavanju SAD.\nPiše: Marija Stojanović 19. 9. 2020.\nPomoćnik ministra odbrane: Srbija tokom pandemije dobila značajnu pomoć i sa Istoka i sa Zapada\nPomoćnik ministra odbrane Milan Ranković učestvovao je na sastanku političkih direktora ministarstava spoljnih poslova i odbrane članica i posmatrača Američko-jadranske povelje (A5), koji je organizovan putem video linka, u okviru bosanskohercegovačkog predsedavanja ovom regionalnom inicijativom.\nNastavak balansiranja između Istoka i Zapada\nSrpski predsednik Aleksandar Vučić i šef diplomatije Ivica Dačić najavili su juče susrete sa ruskim zvaničnicima, što diplomate tumače kao nastavak bilansiranja Beograda između Moskve i Zapada.\nPiše: Marija Stojanović 17. 4. 2019.\nBeograd će nastaviti da balansira između Zapada i Rusije\nDiplomatski izvori Danasa i stručnjaci za međunarodne odnose ne isključuju u potpunosti mogućnost da Srbija promeni spoljnopolitički kurs, ali ocenjuju da će „po svoj prilici“ Beograd nastojati da održi sadašnju poziciju balansiranja između Zapada i Rusije.\nPiše: Marija Stojanović 23. 5. 2018.


Miroslav Vasin: Rekordno zadužena i korumpirana Srbija je Vučićeva Srbija 2025. godine - Glas Šumadije\nNaslovna > Politika > Miroslav Vasin: Rekordno zadužena i korumpirana Srbija je Vučićeva Srbija 2025. godine\nMiroslav Vasin: Rekordno zadužena i korumpirana Srbija je Vučićeva Srbija 2025. godine\n25/04/2021 25/04/2021 914Ostavi komentar na Miroslav Vasin: Rekordno zadužena i korumpirana Srbija je Vučićeva Srbija 2025. godine\nPlaniranim zaduživanjem u narednim godinama Srbija će dostići nezabeležen nivo duga jer će građani naše zemlje dugovati više od 45 milijardi evra. To je Vučićeva Srbija 2025. godine, to je istina i prava slika kako će nam država tada izgledati. Deficit je već sada rekordan i ne moramo da čekamo 2025. godinu, BDP objektivno ne raste, već se temelji se na spoljnom dugu, a režim zadužuje ne samo nas, nego i sve buduće generacije. Jedan od glavnih razloga što postoji opasnost od crnogorskog scenarija i u Srbiji je način kako se dogovaraju, zaključuju i realizuju veliki infrastrukturni projekti, izjavio je Miroslav Vasin, predsednik Centra resornih odbora Demokratske stranke i nekadašnji predsednik Vlade AP Vojvodine.\nRežim Aleksandra Vučića stalno naglašava kako je izgradio toliko kilometara autoputeva da će to biti upamćeno kao „istorijski poduhvat“. Na stranu što najveći deo predstavlja samo dovršetak aktivnosti koje je realizovala bivša vlast i što je realno izgrađena kilometraža skoro pa zanemarljiva, na konferenciji za medije Demokratske stranke skrenuta je pažnja na opasan model po kome se zaključuju poslovi, koji otvara prostor za korupciju i kojim se zadužuju buduće generacije.\nTaj model karakteriše uzimanje kredita od strane zemlje, u našem slučaju najčešće Kine, po netransparentnom postupku; ugovaranje cene projektovanja i izgradnje direktnom pogodbom sa firmom iz Kine, bez javne nabavke i uz mnogo nepoznanica, ali i uz uslovljavanje celog projekta angažovanjem podizvođača bliskih vladajućem režimu, po unapred dogovorenim cenama. Tvrdimo da bi svu ovu infrastrukturu bilo moguće realizovati za najmanje duplo manji iznos kad bi postupak bio transparentan i kad bi se primenjivao Zakon o javnim nabavkama, umesto da se stalno zloupotrebljava Zakon koji je osmišljen tako da se ostavi mogućnost da se kroz međudržavne aranžmane postignu povoljniji uslovi, a ne da se pribavi lična korist, naglasio je Miroslav Vasin.\nVasin je naveo i nekoliko primera, koje je detaljnije pojasnio i ukazao na mehanizme uvećanja cene za minimum 50% realne vrednosti radova, a vrlo često i više. Najpoznatiji svakako jeste “Fruškogorski koridor”, koji je rezultat direktne pogodbe Vlade Republike Srbije i kineske kompanije CRBC, a ugovorena suma za manje od 50 kilometara saobraćajnice od čak 606 miliona evra. Opravdanje se ne može naći niti u komparaciji s cenama izgradnje auto-puteva u regionu, još manje u poređenju sa cenama izgradnje auto-puteva u Srbiji pre vlasti Srpske napredne stranke.\nPodsećam da je 100 kilometara poluatoputa od Novog Sada do Horgoša, za vreme vlade Mirka Cvetkovića, domaći konzorcijum izgradio po ceni od 1 miliona evra po kilometru, da je most kod Beške koštao oko 50 miliona evra, a da je izgradnja tunela koštala između 10-15 miliona evra po kilometru, u zavisnosti od tla. Dakle, nema nikakvog opravdanja za cenu od 606 miliona evra, kao ni za brojne druge poduhvate, poput izgradnje poslednje deonice auto-puta ‘Miloš Veliki’, dužine nepunih osam kilometara i cene od 10 miliona evra po kilometru, izjavio je Miroslav Vasin.\nDemokratska stranka upozorava režim Aleksandra Vučića da prestane sa neodgovornim i korupcionaškim načinom trošenja sredstava i sakrivanja činjenice od građana da se utrošenim sredstvima moglo sagraditi bar dva, tri puta više kilometara puteva i pruga.\nIzbor projekata ne sme se vršiti biti prema Vučićevom sopstvenom nahođenju, umesto prema ozbiljim studijama i realnim potrebama društva, jer je ovako glavni element odlučivanja upravo koruptivni potencijal projekta, pa stadion može da bude važniji od povećanja budžeta u nauci i kulturi, i to nam može biti ozbiljna prepreka ka ulasku u Evropsku uniju. Režim Aleksandra Vučića mora da počne zaista da vodi računa o našoj deci, kako ih ne bi ostavio u dužničkom ropstvu, pod stranim gospodarima i bez ikakve perspektive, izjavio je Miroslav Vasin.\nTagovi: Demokratska stranka Miroslav Vasin\nVterpolisti Radničkog preokretom do pobede u Zemunu


Američka vojska odlaže upućivanje u Irak tri i po hiljade vojnika\nPortparol Sekretarijata za odbranu Brajan Vitmen je rekao da je prebacivanje odloženo na osnovu procene bezbednosne i političke situacije u Iraku koju je dalo komandno osoblje, a potvrdio sekretar za odbranu Donald Ramsfeld. Ipak, portparol je objasnio da to neće odmah dovesti do smanjenja američkih snaga u toj zemlji.\n«Ovo ne menja obim američkih snaga na terenu danas, ili u bliskoj budućnosti – sada tamo ima 133 hiljade američkih vojnika; biće ih 133 hiljade iduće nedelje i isto toliko idućeg meseca. Ovo je ograničena odluka – da se odloži razmeštaj jedne brigade i komandantima na terenu da dodatno vreme da nastave procenu situacije.»\nVitmen je rekao da nije planirano da trupe koje je trebalo da budu zamenjene, odu iz Iraka pre jula. U to vreme bi moglo da dođe do smanjenja snaga, ali, kako je rekao portparol Pentagona, američki komandant u Iraku, general Džordž Kejsi, mogao bi, ako to bude potrebno, da odloži polazak drugih jedinica.\n«Prilagođavanje rasporeda jedinica je načinjeno na osnovu procene bezbednosne situacije na terenu u Iraku. Kao što vam je svima poznato, naše odluke o obimu trupa zavise od prilika. Uz konsultacije sa Iračkom vladom, komandanti nastavljaju da procenjuju situaciju da bi obezbedili dovoljno snaga koje mogu da pruže podršku Iračkoj vladi.»\nGeneral Kejsi je rekao da će relativno skoro možda biti u stanju da objavi znatno smanjenje američkih snaga u Iraku, ali da želi da pričeka da nova Iračka vlada preuzme dužnost i učvrsti se. Američki zvaničnici kažu da politički napredak, jačina pobunjenika i razvoj novih iračkih bezbednosnih snaga, određuju koliko će u zemlji biti potrebno američkih i koalicionih vojnika. Portparol Pentagona, Brajan Vitmen, kaže da jedinica čiji je dolazak odložen, koja je stacionirana u Nemačkoj, sada čeka da se odluči kada bi mogla da bude prebačena u Irak.


- Sporovi ATP Vojvodina pod monitoringom evropske komisije\nVrhovnom kasacionom sudu podneo sam četiri revizije, a krajem avgusta i zahtev da se na sednici gradjanskog odeljenja zauzme jedinstven stav o spornim pravnim pitanjima u njima kako bi se otklonila svaka primedba da se pravo primenjuje na jedan način kada u sporu učestvuje država ili lokalna vlast, a na drugi način kada tog učešća nema.\nU sva četiri predmeta reč je o obavezi grada Novog Sada da reguliše medjumesni i medjunarodni autobuski saobraćaj sa nove autobuske stanice, na šta se ugovorom obavezao kao i naknade štete, jer to nije učunio što je prouzrokovalo stečaj preduzeća ATP“Vojvodina“ u kojoj sam bio većinski vlasnik.\nZamenik predsednika Vrhovnog kasacionog suda Dragiše Slijepčevića doneo je akt kojim ne prihvata razmatranje mog zahteva, na šta sam uputio odgovor.\n15.10.2020. Sporovi ATP Vojvodina pod monitoringom EK, Ilija Dević traži da se sve četiri revizije razmatraju na sednici gradjanskog odeljenja Vrhovnog kasacionog suda\nImam saznanja da je sudija Dragiša Slijepčević iznosio pred sednicu gradjanskog odeljenje predmete mnogo manje važnosti, pa čak kada dva puta nije prošlo na sednici gradjanskog odeljenja,isti predmet je razmatran i na opštoj sednici Vrhovnog kasacionog suda.\nMoj kapital je zaradjen, stican je punih četrdeset godina, a predmeti koji su iznošeni na sednicu gradjanskog odeljenja je imovina tajkuna koja je kupljena za tri evra.


Vidić: "Mladi trio će provesti dugo vremena u Mančester Junajtedu" - Sportske.net\nVidić: "Mladi trio će provesti dugo vremena u Mančester Junajtedu"\nBivši kapiten Mančestera i reprezentacije Srbije Nemanja Vidić naveo je da vidi Markusa Rašforda, Džesija Lingarda i Entonija Marsijala kao glavne uzdanice Junajteda u budućnosti.\nMa, pusti derbi, Vidić uživa u penziji!Čelsi ušao u trku sa Mančester junajtedom!Spisak postoji? Murinjo traži od Junajteda da proda nekoliko startera?Murinjo već naručio tri skupa pojačanja?Lukaku i Murinjo ponovo zajedno?!\nIako njegov bivši klub privodi kraju prilično traljavu sezonu, jedna od glavnih pozitivnih stvari je izbijanje nekolicine mladih igrača u prvi plan pod palicom Luja van Gala.\nNaš proslavljeni as, koji je proveo 8 godina na Old Trafordu, izdvojio je naročito Marsijala, Ligarda i skorašnje otkrovenje Rašforda i rekao da predviđa da će njih trojica provesti u klubu dugi niz godina.\n"Turneje su za njih veoma bitne jer se na njima oprobavaju, a za klub je važno da vidi da li mogu da se takmiče na najvišem nivou", izjavio je Vidić za klupsku televiziju.\n"Imali smo prilike ove sezone da vidimo par mladih igrača koji su se dobro pokazali. Igrači kao što su Rašford, Lingard i Marsijal za koje verujem da imaju potencijala da nastupaju dugi niz godina za Junajted."\nU prethodnih par nedelja mladi trio je, usled povrede Vejna Runija i lope forme Memfisa Depaja, predstavljao udarnu igru u napadu Luja van Gala.\nDvadesetogodišnji Marsijal je, nakon skupog prelaska iz Monaka prošlog leta, bio jedan od najboljih napadača Junajteda tokom čitave sezone u kojoj je postigao 7 golova i podelio 3 asistencije u Premijer ligi.\nBudućoj uzdanici engleske reprezentacije, dvadesettrogodišnjem Lingardu, trebalo je malo više vremena da se prilagodi, ali je i on pronašao formu i postigao 4 gola.\nNajmlađi od trojice, osamnaestogodišnji Rošford, privukao je pažnju na sebe tek u poslednih mesec dana. On je sjajno započeo seniorsku karijeru zabeleživši gol iz svakog svog pokušaja - ukupno 3.


Bili na obuci i dobili posao - Ozonpress :: internet portal\nTag: CNC, mašinstvo, obuka, Razvojni biznis centar Kragujevac, Solidar Svis\nOd sedmoro mladih koji su prošli šestonedeljnu praksu u čačanskim preduzećima metaloprerađivačkog sektora, njih troje je dobilo posao. To je rezultat projekta koji je Razvojni biznis centar Kragujevac realizovao tokom ove godine u saradnji sa Gradom Čačkom, Kancelarijom za mlade (KZM), filijalom Nacionalne službe za zapošljavanje, Mašinsko saobraćajnom školom i šest privatnih firmi. Tim povodom u Čačku je održana završna konferencija na kojoj su predstavljeni rezultati tog projekta.\nDragana Spasojević jedna je od mladih koji su prošli teorijsku i praktičnu obuku iz metalo-prerađivačkog sektora u okviru projekta Razvojnog biznis centra Kragujevac i ona je uspela da u kompaniji „9. septembar“ dobije posao. Bila je deo stručne obuke koju je organizovala KZM.\n-Videla sam na internetu da Kancelarija za mlade traži mašince sa ili bez radnog iskustva za obuku mladih mašinaca od 18 do 30 godina. Prijavila sam se, prošla sam testove, obuku od sedam dana u školi. Bilo je u opticaju šest firmi, a mene su poslali u 9.septembar gde sam imala stručnu obuku od šest nedelja. Posle toga je bilo da li će nas ostaviti ili ne, međutim ja sam i dalje ostala da radim i nadam se da ću ostati, rekla nam je Dragana Spasojević, učesnica stručne prakse.\nProgram stručne obuke mladih nezaposlenih organozovan je u sklopu projekta naziva “Učešće omladinskog civilnog sektora u kreiranju politika za zapošljavanje mladih”, koji je finansirala švajcarska organizacija „Solidar Svis“ u okviru programa „Dostojanstven rad“. Od desetoro mladih koji su ušli u ovaj program troje je našlo posao.\n-Od desetoro njih, sedmoro je pohađalo radnu praksu i dalje unapređivalo svoje radne veštine i znanja na radnom mestu. Dobra je vest da je njih troje, od tih sedmoro, dobilo posao i dalje uspešno rade u firmama u kojima su bili na praksi ili u nekoj drugoj firmi, kaže Marija Stojadinović iz RBC Kragujevac.\nMladi su imali obuku u šest privatnih firmi u Čačku: Progres inženjeringu, Uniprometu, Plazamteku, Mikronu, 9. Septembru i SZR Arsenijević.\n-Savremeno tržište je takvo da traži jednog savremenog mladog čoveka koji je vičan d aradi nekoliko stvari, pre svega konkretno, svojim rukama. Ono što traži privreda su ta deficitarna proizvodna zanimanja koja nedostaju skoro svakom preduzeću. Zato mi pokušavamo da radimo sa mladim ljudima, da ih uputimo u ona zanimanja i realno stanje na tržištu rada kako bi se oni na vreme pripremili za ono što ih čeka, kaže Gorana Tanasković, šefica kancelarije RPK Kraljevo u Čačku.\nU filijali NSZ u Čačku kažu da je od ukupno oko devet i po hiljada nezapsolenih na evidenciji, trećina mladih, a najviše onih sa trećim i četvrtim stepenom stručne spreme.\n-Mladi završavaju Mašinsko-saobraćajnu školu, smer operater na CNC mašinama, mašinski tehničar, ali veliki broj njih i dalje nije zainteresovan da radi u tom sektoru. Govoreći o potrebama na našem lokalnom tržištu i dalje je velika potreba za licima iz metaloprerađivačkog sektora, operaterima na CNC mašinama, metalostrugari, metaloglodači, bravari, varioci, rekla nam je Ana Dojilović, načlenica Odeljenja za posredovanje u zapošljavanju filijale NSZ\nI lokalna samouprava u Čačku podržava i finansira projekte i programe zapošlajvanja mladih, a jedan od trenutno najpopualrnijih jeste stručna praksa odnosno stručno osposobljavanje mladih kod poslodavca.


Izvršni komitet PERV-a je usvojio rezoluciju o migracijama, koja je rezimirala sve ono o čemu se razgovaralo na posljednjoj Ljetnoj školi PERV-a održanoj u septembru 2016. godine u Frankfurtu, te izjavu o podršci solidarnosti Konfederaciji samostalnih sindikata Kazahstana, te uložio protest zbog represije i zatvaranja sindikalnih lidera i aktivista.\nBoris Yaroshevich, rukovodilac Odjela za Istočno partnerstvo EU službe za vanjske akcije govorio je o procesu revizije Istočnog partnerstva i da je uloga socijalnih partnera veoma važna u bilateralnoj i multilateralnoj saradnji EU i šest zainteresiranih država (Armenija, Azerbejdžan, Bjelorusija, Gruzija, Moldavija i Ukrajina). Andrzej Adamczyk (“NSZZ Solidarnosc” i Evropski ekonomski i socijalni komitet) predstavio je rad i izazove civilnog društva u procesu praćenja provedbe Sporazuma o pridruživanju i Sveobuhvatnog sporazuma o zonama slobodne trgovine (DCFTA).\nSesija o multinacionalnim kompanijama i lancu snabdijevanja uključila je prezentaciju MKS granica lanca snabdijevanja, koju je pripremio Jaap Wienen, zamjenik generalnog sekretara MKS-a, dok je Esther Lynch, konfederalni sekretar EKS-a, prezentirala EKS kampanju o povećanju plata “Evropi treba povećanje plata” (payrise.eu). Takođe su predstavljena različita iskustva sindikata u vezi primjene OECD deklaracionih mehanizama o multinacionalnim kompanijama, zakon o detaljnoj analizi u Francuskoj, a predsjednik CITUB-a Plamen Dimotrov je govorio o promociji dostojanstvenog rada u lancu snabdijevanja u Bugarskoj.\nPERC TUAC OECD\nCITUB decent work


Kamiondžija nakon svađe Srbinu uništio ferari vrijedan 150.000 dolara\nFoto: Serbian Times | Kamiondžija nakon svađe Srbinu uništio ferari vrijedan 150.000 dolara\nN.N. 08.05.2020 19:34\nČIKAGO - Vlasnik kompanije iz Čikaga, rodom iz Srbije, ostao je bez svog skupocjenog automobila nakon svađe sa vozačem.\nNaime, transportne kompanije u Sjedinjenim Američkim Državama prolaze kroz teške dane. Otkako je prošao prvi talas epidemije korona virusa, u kome su kamiondžije imale puno posla prevozeći hranu i osnovne potrepštine, koje su uspaničeni građani razgrabili sa polica, nastupio je period mrtvila.\nPrivreda je stala, tereta je sve manje, a cijene transporta su dostigle istorijski nizak prosjek, tako da su posljednjih nekoliko nedjelja brokeri prevezenu milju plaćali u prosjeku jedan dolar, u nekim slučajevima čak i ispod toga.\nBesparica u biznisu kojim se pretežno bave Srbi u regionu američkog Srednjeg Zapada izaziva veliku nervozu ovih dana. Živci su napeti kao strune, lako dolazi do nesporazuma i varnica, a takva situacije je počela da uzima i svoj danak.\nOvoga puta je stradao jedan ferari… Vozač, Amerikanac, poslije prepirke sa Srbinom, vlasnikom kompanije iz Čikaga, upalio je kamion i skoro uništio skupocijeni automobil vrijedan 150.000 dolara, prenosi Serbian Times.\nPritom je oštetio i kamion, takođe vlasništvo kompanije.\nČikago Kamiondžija Ferari\nU Nagorno-Karabahu poginula još 43 vojnika\nOštra poruka Kine Americi: Prestanite odmah\nKako je samo Kinezima uspjelo da obuzdaju koronu?\nProizvodnja ruske vakcine tokom decembra će se povećati do pet puta\nU Lombardiji 400 tužbi zbog smrti od kovida\nMagazin "Wall Street": Mogu li Srbi odrediti tok izbora u Americi?\nPosthumno odlikovanje za ubijenog nastavika\nZvaničnik Bijele kuće u tajnoj posjeti Siriji\nIrska uvodi najstrože mjere u Evropi


Veliki jubilej Đokovića kao najboljeg tenisera na svetu\nDecembar 06, 2021 12:08\nNajbolji teniser sveta Novak Đoković stigao je do velikog jubileja pošto je započeo 350. sedmicu na prvom mestu ATP rang-liste. Đoković je nastavio da uvećava sopstveni rekord koji verovatno nikada neće biti oboren.\nNovak je obezbedio da sedmu godinu završi na čelnoj poziciji, što će mu doneti još desetak nedelja kao svetskog "broja 1".\nTime je sebi dao šansu da obori apsolutni rekord u ovoj kategoriji koji drži legendarna Nemica Štefi Graf sa 377 nedelja na prvom mestu. Ako bi u tome uspeo, Đoković bi 13. juna naredne godine izjednačio, a potom i postavio novi rekord u "belom sportu".\nSprski teniser na prvom mestu i dalje ima 11.540 bodova, odnosno 2.900 bodova više od drugoplasiranog Rusa Danila Medvedeva koji je sa Rusijom osvojio Dejvis kup u Madridu.\nRadivojević zaustavljena u četvrtfinalu juniorskog AO 13\nNovak potvrdio da sezonu kreće iz Dubaija 17\nVeliki trijumf vaterpolista Radničkog, "pao" Olimpijakos 15\nMedvedev posle velike borbe i preokreta u polufinalu AO 13\nDve godine od smrti Kobija Brajanta 15


5 uverenja koja mogu biti fatalna za vašu karijeru - Savršena\nUspeh je na dohvat ruke ili… ? (foto:Steve wilson/Flickr.com)\nCelog svog života stičemo i negujemo različita uverenja o svetu i ljudima koji nas okružuju. Međutim, neka od njih mogu direktno uticati na naš poslovni (ne)uspeh.\nSigurno ste čuli za izreku “Čovek je ono u šta veruje”. Zbog toga vam u nastavku teksta predstavljamo[tweetherder] 5 najčešćih uverenja koja nikako ne smete usvojiti ukoliko želite da napredujete u svojoj karijeri.[/tweetherder]\nMoje samopoštovanje se zasniva na onome što drugi misle o meni\nNeki ljudi formiraju mišljenje o sebi na osnovu prepostavke o tome kako ih vidi njihov nadređeni, kolege, rođaci i prijatelji. Kada veruju da drugi imaju loše mišljenje o njima, to se loše odražava na njihovo samopouzdanje, koje je neophodno za razvoj sposobnosti za preuzimanje inicijative.\nMoja prošlost određuje moju budućnost\nKada ljudi neprestano nižu neuspehe, ciljevi im se čine nedostižnim. Vremenom postaju potišteni i obeshrabreni, te izbegavaju situacije u kojima mogu naparaviti grešku. Budući da svaki veći napor sa sobom nosi izvesnu količinu rizika, takvi ljudi nisu sposobni za postizanje poslovnog uspeha.\nMoju sudbinu kontrolišu više sile\nNeki ljudi veruju da je njihov život određen srećom, sudbinom ili “božanskim delima”, što su sve vrlo uobičajena, ali u poslovnom smislu vrlo kontraproduktivna verovanja, koja sprečavaju ljude da preuzmu inicijativu, jer pasivno čekaju da im se “posreći”.\nMoja osećanja nepogrešivo odražavaju stvarnost\nPojedini ljudi veruju da su njihova osećanja izazvana isključivo događajima u njihovom okruženju. Spoljašnji događaji svakako utiču na nas, ali činjenica je da su osećanja određena našom subjektivnom percepcijom tih događaja, ali i predrasudama o tome šta ti događaji znače. Neki ljudi imaju poteškoće u distanciraju od onoga što misle i sagledavanju situacije sa tuđe tačke gledišta. To ih ujedno sprečava da budu objektivni i reaguju logično, a ne emotivno.\nMoj cilj je da budem savršena ili da sve radim savršeno\nBudući da je perfekcija nedostižna, ljudi koji se trude da je dosegnu neminovno ostaju – razočarani. Umesto da urade sve sve što je potrebno kako bi postigli dobre rezultate, perfekcionisti okrivljuju ceo svet za to što stvari nisu ispale onako kako bi (idealno) trebalo da budu. Iz tog razloga, “uspešni perfekcionisti” ne postoje.\nTags: ciljevi, Izdvajamo, navike, Psihologija, samopoštovanje, samopouzdanje, uspeh, uverenja\nIstina ili mit: Alkohol i antibiotici se ne smeju mešati!


B. Miličić - Vesti / Vesti online\nB. Miličić - Vesti\nBratski doček za pamćenje\nMeđu 10 srpskih kulturno-umetničkih društava koja su nastupila na Saboru narodne umetnosti Svilen konac u Italiji, bili su i članovi KUD-a Jugos iz Minhena i SKUD-a Mladost iz Rozenhajma. Olivera...\nČas istorije i sećanje na pretke\nNa Mali Vaskrs već nekoliko godina nirnberški sveštenici zajedno sa vernicima služe parastos oficirima i vojnicima Jugoslovenske vojske koji su kao ratni zarobljenici bili u logoru kod Nirnberga.\nZaigrale tri generacije\nU subotu je Kulturno-umetničko društvo Jelek iz Minhena organizovao proslavu koja je bila smotra folklora u malom, jer su pored domaćina nastupili igrači još sedam kulturno-umetničkih...\nSvedok srpske golgote\nCrkva Svete trojice u selu Liješće u opštini Brod na severu Republike Srpske, jedna je od najstarijih pravoslavnih crkava u Posavini.\nSpremni za plej-of\nDejan Radonjić, novi trener košarkaša Bajerna, prvi put je predstavljen novinarima štampanih i elektronskih medija iz Minhena. Crnogorski stručnjak je bio u pratnji Andreasa Burkerta, šefa...\nDarivali i azilante iz Sirije\nI u Nirnberškoj parohiji Srpske pravoslavne crkve Vaskrs je proslavljen molitveno u hramu Sv. Ćirila i Metodija gde su činodejstvovali protojereji Marinko Radmilo, Milorad Jovanović i Zlatibor...\nPrvi nastup Dečjeg hora\nNekoliko stotina vernika molitveno je na dva bogoslužbena mesta u Minhenu obeležilo završetak vaskršnjeg posta i kraj strasne sedmice. U hramu Svetog Jovana Vladimira kralja srpskog u Novom...\nDopunska škola čeka učenike\nRoditelji koji žele da im deca pohađaju Dopunsku nastavu na srpskom u Minhenu, mogu prijave da pošalju Generalnom konzulatu Republike Srbije do 16. aprila. Prvi rok je bio 6. april, ali je...\nSrbi stradaju kao Lazar\nNa drugom bogoslužbenom mestu u Minhenu, osnovanom 2009. godine, za treću i četvrtu minhensku parohiju, koje je posvećeno Pokrovu Presvete Bogorodice u severnom delu grada, na Lazarevu subotu...\nMladen heroj Nemačke\nPravi junak prošle nedelje je u Minhenu bio Mladen Ivanović (70) koji je spasao stogodišnju komšinicu u čijem stanu je izbio požar. Reagovao je vrlo prisebno i za nemačke medije postao heroj,...\nGovorila sam iz srca zbog dece\nNa vanrednoj skupštini Saveza srpskih udruženja u Nemačkoj, koja je u nedelju održana u Noj Izneburgu kod Frankfurta, među predstavnicima klubova bila je i Olivera Miljanić, predsednica KUD...\nMinhen: Prijave za srpsku školu do 6. aprila\nGeneralni konzulat Republike Srbije u Minhenu u saradnji sa Ministarstvom prosvete Srbije vrši pripreme za pokretanje rada Dopunske škole na srpskom jeziku. Roditelji koji su zainteresovani da...\nIzbegavajte preterano eksponiranje u društvu saradnika i nemojte pričati o stvarima koje predstavljaju potencijalnu opasnost za vaše poslovno-finansijske interese. Uostalom, uvek postoji faktor promene i iznenađenja. Nema potrebe da naivno podcenjujete partnerove mogućnosti, jer je izuzetno sposoban.


Aktuelno, Psssttt....Trač, Zabava — By taty on August 10, 2010 4:22 pm\nPevačica Svetlana Seka Aleksić i kik bokser Veljko Piljikić izgovoriće sudbonosno “da” u nedelju 12. septembra u Beogradu!\nKako “Press” ekskluzivno saznaje, svadbena ceremonija biće upriličena u luksuznom restoranu “Franš”, a prisustvovaće joj oko 150 zvanica, među kojima će biti njihova najuža rodbina i prijatelji, kao i Sekine kolege sa estrade.\nSeka i Veljko su pre mesec dana sklopili brak u Egipatskom letovalištu Šarm el Šeik u prisustvu kumova, ali su želeli da sudbonosno “da” izgovore i u Srbiji i upriliče slavlje za ljude koji su im jako bliski.\nPosle građanskog venčanja Seka i Veljko planiraju da vezu ozvaniče i pred Bogom u jednom od manastira u Srbiji.\nTags: estrada, folk pevačica, najnoviji tračevi, Seka Aleksić, Seka Aleksić i Veljko Piljikić prave svadbu za najbliže u Beogradu, Seka Aleksić se udaje 12. septembra, Seka Aleksić se udaje u Beogradu, Seka i Veljko prave venčanje i u Beogradu, Svadba Seke Aleksić 12. septembra, trač, tračarenje, tračevi, Veljko\nPotrebno: 250 gr mlevenih oraha 250 gr šećera u prahu sok od jednog limuna kakao 20 kom oljuštenih badema Priprema:...


PowerWalker je kompanija, koja nudi širok izbor najjačih sistema za neprekidna napajanja UPS za kućnu, poslovnu i profesionalnu upotrebu.Svoju tehnologiju su nedavno dopunili sa kompatibilnošću sa vodećim NAS proizvođačima, kao što suQNAP, Synology i Thecus.\nU saradnji sa Synology Inc. u Tajpeju i nemačkom filijalom Synology GmbH u Dizeldorfu, PowerWalker je uspostavio saradnju, koja omogućava kompatibilnost njegovih UPS sistema sa svom Synology NAS hardversko programskom opremom serije 4.1 ili novije.\nTome je sledila i kompatibilnost sa modelima QNAP (hardversko programska oprema 3.8.2 ili novija) i Thecus (64-bitni sistemi). Na sistemskoj kontrolnoj tabli UPS podrške, omogućena je opcija svih PowerWalker UPS sistema. Isključite UPS podršku, izaberite povezan model i NAS sistem je zaštićen od oštećenja koja su posledica visokog napona. Ako je ispad struje duži, UPS aktivira isključenje NAS sistema i tako štiti disk i podatke vašeg računara ili sistema.\nBy Mojca|2020-08-06T09:40:48+02:0015 фебруара, 2013|Novice, UPS|Коментари су искључени на PowerWalker UPS sistemi odsada kompatibilni sa proizvodima NAS


Big džamp kao podrška inicijativi za zaštitu Zete - Volim Danilovgrad\nEkološki pokret Ozon, u saradnji sa WWF Adria, organizovao je na rijeci Zeti globalni događaj Big džamp /Big jump/, u sklopu podrške građanskoj inicijativi “Za Zelenu Zetu”, čiji je cilj zaštita njenog toka.\nDirektor Ozona Aleksandar Perović rekao je da je Big džamp na Manitovcu bio odlična prilika za sve koji su do sada potpisima podržali građansku inicijiativu “Za Zelenu Zetu”, da se pokaže riješenost da se uspješno dovede do cilja to što je započeto.\nKako je naveo, družili su se sa renomiranim naučnicima, poslanicima Skupštine Crne Gore, predstavnicima međunarodnih organizacija i lokalne uprave Opštine Danilovgrad, koja je inicirala zaštitu voda Donje Zete.\n“To bi trebalo da utiče i na stvaranje konsenzusa oko zaštite rijeke koja sem ekosistemskog ima ogroman istorijski i kulturološki, kao i ogroman potencijal da postane i duo NATURA 2000 mreže zaštićenih područja”, istakao je Perović\nMilija Čabarkapa iz WWF Adrije rekao je da je cilj Big džampa da podsjeti na važnost rijeka sa kojima smo usko povezani.\nOn je ukazao da su skoro sve rijeke u Crnoj Gori, uključujući i Zetu, izložene su višedecenijskom zagađenju i pritiscima koji potiču od komunalnih i industrijskih otpadnih voda, čvrstog otpada, neplanske gradnje i eksploatacije.\n“Rješavanje ovih problema zahtijeva sinergiju svih aktera u društvu jer u suprotnom možemo se kao društvo suočiti sa trajnom devastacijom i “umiranjem” nasih rijeka”, istakao je Čabarkapa.\nBig džamp osnovala je Evropska mreža za rijeke 2002. godine, koja nastoji da širom svijeta inspiriše ljude da zapamte moćne veze koje ih vežu za slatkovodne ekosisteme i ohrabri ih da se pridruže borbi za njihov spas.\nOd 2002. godine oko 200 hiljada ljudi učestvovalo je na preko dvije hiljada događaja u 34 zemlje.\nObnavljanjem veze ljudi sa rijekama i jezerima, cilj Big džampa je da izgradi podršku naporima da se zaštite i obnove evropski slatkovodni sistemi, što je cilj vodeće EU Okvirne direktive o vodama (VFD).\nTo se, kako su naveli iz Ozona, poklapa sa građanskom inicijativom za zaštitu voda Gornje Zete, koju je do sada potpisalo preko 500 građana Nikšića.


Moguć teroristički napad na vodovod, Bundesver spreman\nM. D. 25. januara 2017. 13:07\nIslamisti bi mogli da izvedu terorističke napade hemijskim sredstvima na postrojenja pijaće vode u Nemačkoj zbog čega su nemačke vojne i bezbednosne snage u prirpavnosti, upozorava nemačka vlada.\nU izveštaju vlade u Berlinu pod nazivom „Analiza rizika u zaštiti stanovništva“ kaže se da su islamisti u mogućnosti da „nabave veće količine hemikalija i da ih upotrebe“, objavio je nemački „Bild“.\nHemijski napad na postrojenja pijaće vode bio bi „realna opcija“ u slučaju porodičnih kuća, navodi list, dok „veliki potencijal rizika“ postoji i kada je reč o objektima ili transportu u hemijskoj industriji, prenosi AFP.\nNemačka vlada u izveštaju detaljno opisuje koje opasnosti prete stanovništvu napadima hemikalijama i kako nemačke bezbednosne službe, bolnice i spasilačke službe treba da se spreme za to.\n„Neka odlučna teroristička grupa sa dovoljno stručnog znanja mogla bi svakako da bude u stanju da potencijal opasnog hemijskog materijala koji već postoji u Nemačkoj upotrebi u okviru napada za svoje ciljeve“, citira „Bild“ analizu nemačke vlade.\nHrvatski sveštenik koji je istukao časnu sestru pušten iz zatvora pa…\nU savladavanju posledica napada možda bi bilo neophodno da se Bundesver uključi „više nego dosad“, navodi vlada i dodaje da se nemačka vojska za to priprema „više nego dosad“.\nU analizi nemačke vlade dolazi se do zaključka da je potrebno bolje pripremiti bezbednosne i spasilačke snage za moguće hemijske napade i uspostaviti dodatna postrojenja za dekontaminaciju.


Mundijal ponovo u Africi: Za domaćinstvo Svjetskog prvenstva 2026. godine kandidovao se Maroko – Sport Centar Mundijal ponovo u Africi: Za domaćinstvo Svjetskog prvenstva 2026. godine kandidovao se Maroko – Sport Centar\nKrajnji rok do kojeg zemlje mogu iskazati želju da organizuju Mundijal 2026. godine ističe danas u ponoć, a nakon toga će Svjetska fudbalska federacija (FIFA) potvrditi kandidate.\nSjedinjene Američke Države, Kanada i Meksiko poslali su zajedničku kandidaturu u aprilu ove godine.\nDo sada, Svjetsko prvenstvo se samo jednom održalo na afričkom kontinentu, bilo je to 2010. godine u Južnoj Africi. Za Maroko će ovo biti čak pet kandidatura za organizaciju Mundijala, prethodno je to učinio za takmičenja 1994., 1998., 2006. i 2010. godine.\nKonfederacija afričkog fudbala (CAF) je prošlog mjeseca podržala namjeru Maroka da se kandiduje. Na Mundijalu 2026. godine po prvi put će se nadmetati 48 reprezentacija, a ne 32 kao do sada, nakon što je FIFA usvojila predloženje izmjene u sistemu takmičenja.\nFIFA će odluku o tome ko će biti domaćin SP 2026. godine donijeti šest godina prije održavanja turnira. Vrijedi dodati da je prema novoj FIFA-inoj politici rotacije domaćina Mundijala, Afrika jedan od četiri kontinenta koji bi mogli dobiti domaćinstvo 2026. godine, dok su Evropa zbog Rusije 2018. i Azija zbog Katara četiri godine kasnije otpali iz kombinacija.\nKrema svjetskog fudbala: Pogledajte u kakvu je družinu ‘upao’ i Luka Modrić\nZanimljivosti sa Mundijala: Zidane zaradio najviše kartona u historiji\nAutor: Anadolija, jun 8, 2018\nRusi odabrali reprezentacije sa kojima će igrati u pripremama za Mundijal\nAutor: Anadolija, jan 10, 2018\nLucidni Rusi zadovoljili kriterije za Mundijal: Izgled stadiona će vas nasmijati\nAutor: Sport Centar, dec 30, 2017


Situacija na tabeli u našoj grupi je takva da Srbija, Vels, Austrija i Irska imaju po četiri boda, dok su Moldavija i Gruzija na nuli.\nVeć u nedelju (20.45) Austrija stiže u Beograd predvođena Marko Arnautovićem, koji je bio dvostruki strelac protiv Velsa i najzaslužniji za remi.\n"Zmajevi" su dva puta vodili u Beču, najpre fantastičnim pogotkom Alena, potom i autogolom Vimera, ali je fudbaler čiji je otac Srbin dva puta zatresao mrežu Ostrvljana i pokazao da će biti najveća pretnja Muslinovim "orlovima".\nIrska je golom Simusa Kolmena u 56. minutu pobedila Gruziju i došla do prvog trijumfa u kvalifikacijama za Mundijal.\nTokom većeg dela meča imala je inicijativu, ali nije uspela da postigne više od jednog pogotka što joj nije smetalo da stvori gužvu u vrhu tabele D grupe.\n(Nebojša Todorović / Beta)


SHARE: Jutjub vratio video-snimak Supermen u Feketiću | Autonomija\nSHARE: Jutjub vratio video-snimak Supermen u Feketiću\nKompanija koja je odgovorna za povlačenje snimka streba da snosi odgovornost i pred srpskim i pred američkim sudovima\nVideo-snimak “Supermen u Feketiću”, koji je obeležio prethodnu nedelju, ponovo je dostupan na Jutjubu (YouTube), saopštila je danas SHARE fondacija.\n„Smatramo da je vraćanje ovog snimka pozitivan korak za razvoj internetskih sloboda“, ocenio je SHARE u saopštenju za javnost.\nKako je prerada autorskog dela u svrhu parodije, a bez saglasnosti autora, dozvoljena zakonom, uklanjanje spornog video-snimka bilo je potpuno neosnovano i predstavljalo je zloupotrebu prava, naveo je SHARE.\nFondacija je dodala da postoje indicije da je kompanija po čijim zahtevima je Jutjub onemogućavao pristup tom video-snimku povukla ovaj zahtev.\n„Time je praktično priznala izvršenje krivičnog dela koje joj je stavljeno na teret, čime je prihvatila činjenicu da je povredila slobodu izražavanja. Naglašavamo da naknadno povlačenje zahteva za uklanjanje sadržaja kompaniju ne oslobađa pravne odgovornosti u ovom konkretnom slučaju, kako pred srpskim, tako i pred američkim sudovima“, piše u saopštenju.\nSHARE fondacija je apelovala na nadležne državne organe da što pre utvrde odgovornost svih aktera u neovlašćenom uklanjanju konkretnog snimka, čime bi država jasno potvrdila da je u potpunosti posvećena poštovanju prava na slobodu izražavanja kao temeljnog ljudskog prava.


Posljednjeg dana u kancelariji Tramp će pomilovati više od 100 ljudi? - Virus korona - Svijet\nFoto: Tanjug/AP/Arhiva | Posljednjeg dana u kancelariji Tramp će pomilovati više od 100 ljudi?\nTanjug 19.01.2021 08:18\nVAŠINGTON - Američki predsjednik Donald Tramp će danas najvjerovatnije pomilovati repera Lila Vejna u posljednjem u nizu pomilovanjam, kojim vjerovatno neće biti obuhvaćen advokat Rudi Ðulijani ili bivši Trampov pomoćnik Stiv Benon.\nIsti izvori navode da je malo vjerovatno da će biti pomilovan Trampov bivši savjetnik, koji mu je pomogao da osvoji izbore 2016. godine, Stiv Benon (66), koji se izjasnio da nije kriv po optužbama da je prevario donatore onlajn projekta "Izgradimo zid", koji je koštao 25 miliona dolara.\nDonald Tramp Pomilovanje


Ljubić: Donijeti zakon o Ustavnom sudu BiH, ali ne opravdavam ultimatum srpske strane - Klix.ba\nBiH Ljubić: Donijeti zakon o Ustavnom sudu BiH, ali ne opravdavam ultimatum srpske strane\nLjubić: Donijeti zakon o Ustavnom sudu BiH, ali ne opravdavam ultimatum srpske strane\n30.11.2015. u 15:20\nHrvatski narodni sabor BiH Božo Ljubić Ustavni sud BiH\n"Ustavni sud BiH u kojem ima sudija-stranaca trebalo je da radi samo pet godina i neophodno je da se usvoji zakon. Prošlo je vrijeme kad nam trebaju stranci. Ustavni sud BiH treba biti sastavljen od domaćih sudija", rekao je Ljubić.\nOn je istakao da ne opravdava, kako je rekao, "ultimatum srpske strane", ali da podržava rješenje u vezi sa Ustavnim sudom BiH.\nLjubić je ocijenio da politički predstavnici tri konstitutivna naroda u BiH imaju vrlo kontroverzan odnos prema radu Ustavnog suda BiH.\n"Mi, politički predstavnici Hrvata, duboko smo razočarani nekim odlukama Ustavnog suda BiH koje su se odnosile na vitalne nacionalne interese hrvatskog naroda, kao što su na primjer mediji. Kada su svi poslanici Hrvata i sudije iz reda hrvatskog naroda imali stav da zakon o RTV sistemu narušava vitalni nacionalni interes Hrvata, Ustavni sud je glasovima stranaca i glasovima sudija jednog naroda, to zanemario", rekao je Ljubić.\nKomentarišući najavu političara iz Republike Srpske o mogućnosti održavanja referenduma o 9. januaru kao prazniku RS-a i odluci Ustavnog suda BiH u vezi sa tim, Ljubić je rekao da su, sa ustavnopravnog aspekta, odluke Ustavnog suda obavezujuće.\n"Referendum u okviru ustavnopravnog okvira u BiH može imati značaj ankete u okviru jednog entiteta i niko ne može zabraniti njegovo održavanje, ali su njegove ustavnopravne konsekvence upitne. Politička dimenzija se ne može zanemariti. Šta to znači za stabilnost BiH ako polovina teritorije i jedan narod imaju jedno stanovište? Potpuno je personalno da ja nemam nijedan razlog da slavim taj datum na osnovu činjenice da je nakon tog datuma sa te teritorije 95 posto mojih sunarodnika protjerano ili pobjeglo", rekao je Ljubić.\nDrugi zamjenik predsjedavajućeg Doma naroda Parlamenta BiH Bariša Čolak smatra da se "zakazalo u procesu redefinisanja Ustavnog suda" i da je strance potrebno zamijeniti domaćim sudijama, te da Ustav to dopušta.\n"Mi smo bili dužni ispoštovati Dejton prvih pet godina, jer u aneksu četiri i piše da se Ustavni sud sastoji od devet sudija od kojih su tri stranca koje imenuje predsjednik Međunarodnog suda pravde, uz konsultacije sa Predsjedništvom BiH. Mislim da će posljednja odluka ubrzati taj proces redefinisanja", objasnio je Čolak.\nOn je naveo da je on ranije inicirao taj prijedlog, ali da to nije prihvaćeno.\nKomentarišući najavu mogućnosti održavanja referenduma u Republici Srpskoj o 9. januaru, Čolak je naveo da se pitanje Ustavnog suda BiH može riješiti zakonskom procedurom.\n"U Ustavu piše da su odluke Ustavnog suda konačne i obavezujuće, to je nesporna činjenica. Probleme bi trebalo riješiti zamjenom sudija stranaca domaćim sudijama", naveo je Čolak.\nKomentarišući odluku Ustavnog suda u vezi sa 9. januarom - Danom Republike Srpske, Čolak je naveo da "ima dosta entitetskih ili kantonalnih praznika koji padaju na vjerske praznike i da to nije moguće riješiti tako da u vrijeme vjerskih praznika ne može biti državnih praznika".


Štab civilne zaštite KS: Nije zabranjen rad maloprodajnim prodavnicima higijenskih potrepština - Sarajevska sehara\nŠtab civilne zaštite KS: Nije zabranjen rad maloprodajnim prodavnicima higijenskih potrepština\nŠtab civilne zaštite Kantona Sarajevo, kojim je predsjedavala komandantica i ministrica komunalne privrede i infrastrukture KS Nihada Glamoč, održao je večeras Treću vanrednu sjednicu na kojoj je analizirano trenutno stanje u Kantonu Sarajevo, uzrokovano pojavom i širenjem koronavirusa (COVID-19) u našoj zemlji, saopćila je Vlada KS.\nRazmatrane su i sve mjere i aktivnosti koje se poduzimaju na provođenju naredbi nadležnih štabova civilne zaštite.\nŠtab je konstatovao da je ispoštovana naredba vezana za neprekidno funkcionisanje Kantonalnog operativnog centra civilne zaštite, putem kojeg se preko broja 121 primaju pozivi koji s odnose na pojave zarazne bolesti koronavirus (prijava novih slučajeva, narušavanja samoizolacije, i sl.). Naglašeno je i kako je osoblju ovog centra tokom ovakvog funkcionisanja osigurano pružanje stručne medicinske pomoći uposlenika Zavoda za javno zdravstvo KS.\nOvom prilikom, članovi Štaba su istakli da se realizuje i naredba koja se odnosi na provođenja pojačanih vanrednih mjera odvoza smeća, čišćenja, pranja i dezinfekcije – posebno gradskih ulica, trotoara, javnih stepeništa, trgova, javnih parkinga i prostora koji su popločani, odnosno asfaltirani. Istaknuto je i kako se provode mjere dezinfekcije rukohvata na mostovima preko rijeke Miljacke od mosta Vijećnice pa do mosta Suade Dilberović. Na ovim poslovima angažovani su i predstavnici općinskih štabova civilne zaštite sa svojim snagama.\nŠtab je, također, donio i pojašnjenje vezano za naredbu koja se odnosi na zabranu privremenog obustavljanja rada svih prodavnica u trgovačkim centrima, osim prodavnica osnovnih prehrambenih artikala i apoteka na području Kantona, pri čemu se ističe se ova zabrana ne odnosi na maloprodajne prodavnice higijenskih potrepština.\nU skladu sa današnjim zaključkom Vlade KS, Štab je donio i naredbu kojom se naređuje Direkciji za robne rezerve KS da iz svojih rezervi izdvoji sve raspoložive količine Alkohola 96% te ga preko Štaba distribuira prema potrebama galenskih laboratorija u okviru Kliničkog centra Univerziteta u Sarajevu, JU Opća bolnica „Prim. dr. Abdulah Nakaš“ i JU „Dom zdravlja Kantona Sarajevo“ .\nTags: BiH, KS, Štab civilne zaštite, Vlada KS\nTurska šalje pomoć BiH u vidu medicinske opreme\nSamo u jednom danu 16.000 novih nezaposlenih u Austriji


Osmani zatražila podršku Turske za članstvo u međunarodnim organizacijama - Kosovo Online\nOsmani zatražila podršku Turske za članstvo u međunarodnim organizacijama\n21. Jun 2021. • 18:21\nPredsednica Kosova Vjosa Osmani Sadriu je tokom višednevne posete Turskoj, naglasila značaj podrške te zemlje Kosovu za članstvo u međunarodnim organizacijama, prenosi Reporteri.\nGovoreći o Forumu za diplomatiju u Antaliji (ADF) i samitu šefova država i vlada Procesa saradnje u jugoistočnoj Evropi (SEECP), Osmani Sadriu je rekla da su predstavnici zemalja učesnica izrazili svoje stavove o regionalnim i međunarodnim pitanjima, kao i o pandemiji.\n„Pandemija nas je povezala i naučila koliko smo potrebni jedni drugima“, rekla je Osmani Sadriu.\nIstakla je da je, osim što je govorila na raznim sesijama u okviru ADF-a, imala i bilateralne sastanke.\n„Platforma je bila veoma dobra prilika za razgovore. Pored bilateralnih odnosa, održali smo i sastanke za priznavanje Kosova kao države“, rekla je Osmani.\nDodala je da je održala sastanke i sa mladima, sa kojima je razgovarala o problemima i rešenjima mnogih pitanja, kao i „kako da omogućimo da se mladih diplomata i aktivista čuje“.\nPotrebna nam je podrška Turske za članstvo u međunarodnim organizacijama\nIstakla je da postoje nove teme za jačanje odnosa između Turske i Kosova, među kojima su trgovinska i kulturnu saradnja.\nPrema njenim rečima Kosovo i Turska su povezane mostom građana sa Kosova koji žive u Turskoj i obrnuto.\n„Vidimo napredak u našoj saradnji u oblastima kao što su trgovina, zdravstvo i odbrana. Moramo mnogo toga da uradimo na ekonomskom planu. Stoga se radujemo saradnji sa Erdoganom i turskim institucijama“, rekla je Osmani Sadriu za Agenciju Anadolija.\nOsvrnula se na područja na Kosovu u koja turski privrednici mogu da ulažu.\n„Kosovo je vrlo dobro mesto za investicije. Imamo najmlađu populaciju u Evropi, naši ljudski resursi su veoma visoki, a radna snaga je jeftina. Naši građani govore nekoliko jezika i postali su majstori u polju tehnologije, 80 odsto proizvoda proizvedenih u našoj zemlji prodaje se u SAD, što pokazuje o kakvom kvalitetu je reč“, rekla je Osmani i nglasila direktnu vezu rešavanja problema nezaposlenosti sa investicija na Kosovu.\nNaglasila je da je Kosovu potrebna podrška Turske za priznavanja nezavisnosti Kosova i za članstvo u međunarodnim organizacijama.\n„I dalje ćemo ostati u kontaktu kako bismo učinili sve što je vezano za ovo pitanje na međunarodnoj sceni, nastaviti snažnu podršku Turske, ne samo njenim glasanjem, već i da bismo dobili podršku dijaspore. Jer to nije samo za našu dobrobit i razvoj, već je važno i za mir i stabilnost u regionu“, rekla je Osmani.\nNema problema sa priznavanjem nezavisnosti Kosova\nIzmeđu ostalog, ističući da su bilateralni sastanci na marginama ADF-a bili plodonosni, rekla je da se „Kosovo suočava sa mnogim problemima koje stvaraju Srbija i Rusija protiv procesa priznavanja. Želim da naglasim da je nezavisnost Kosova nepovratan proces i ništa nas ne može sprečiti u ovome“, kaže Osmani.\nDodala je da je više od 100 zemalja priznalo Kosovo.\n„U političkom smislu, Međunarodni sud pravde presudio je da je nezavisnost Kosova u skladu sa međunarodnim pravom. Prema tome, nema problema u pogledu priznavanja nezavisnosti Kosova od strane drugih zemalja“, rekla je Osmani Sdriu.\nGovoreći o dijalogu Beograda i Prištine, rekla je da je pitanje statusa Kosova rešeno zauvek.\n„Trenutni dijalog nas vodi ka tome kako da živimo jedni pored rugih kao komšije, uklanjanju trgovinskih barijera, razgovoru o nestalima u ratu i rešavanje pitanja za dobro naroda dve suverene države“, rekla je Osmani Sadriu.\nPodvukla je da se nezavisnost i granice Kosova ni na koji način neće naći za pregovaračim stolom, i naglasila da bi otvaranje tih pitanja u dijalogu destabilizovalo region.\nOcenila je da bi se ubrzavanjem procesa priznanja Kosova ubrzao i proces evropske integracije.\nEU nije održala reč u vezi sa liberalizacijom viza\n„Moram reći da je EU strana koja nije učinila ono što bi trebalo da uradi, naročito na polju liberalizacije viznog režima, iako smo ispunili uslove pre 3 godine, EU još uvek nije ispunila to obećanje“, rekla je Osmani Sdriu.\nNaglasila je da neke zemlje EU postavljaju prepreke tom procesu iako su Evropska komisija i Evropski parlament na strani Kosova.\nIzrazila je nadu da će proces EU biti ubrzan za Albaniju i Severnu Makedoniju, iako je odložen za region.\nOcenila je da Srbija nije iskrena kada je reč o članstvu u EU.\n„Ne možete tražiti članstvo u EU radeći sve sa Rusijom u ekonomskom, vojnom i trgovinskom smislu, povećavajući ruski uticaj u regionu. Moraju da odluče šta žele. Za naš region EU treba da bude jedina opcija. EU je uvek naša jedina opcija i strateški cilj“, rekla je Osmani -Sadriu.\nVjosa Osmani poseta Turska Redžep Tajip Erdogan\nOsmani: Zemlje koje nisu priznale nezavisnost Kosova da to urade što pre, naša budućnost je u EU i NATO\nKosovska predsednica Vjosa Osmani govorila je na godišnjem samitu Procesa saradnje u jugoistočnoj Evropi o izazovima u regionu, procesu evropskih integracija, kao i mogućnostima za regionalnu saradnju, a posebno je naglasila ulogu Kosova u uspostavljanju i održavanju mira i stabilnosti u regionu.\nOsmani sa Erdoganom o produbljivanju saradnje\nOsmani u Ankaru povela supruga i ćerke


Vakcinacija u regionu: Slovenija prva, BiH poslednja - Društvo - Dnevni list Danas\nPočetna » Vesti » Društvo » Vakcinacija u regionu: Slovenija prva, BiH poslednja\nVakcinacija u regionu: Slovenija prva, BiH poslednja\nAl Jazeera Balkans19.08.2021. 15:28\nVakcinacijska trka protiv virusa korona u regionu, koju je u početku ubedljivo vodila Srbija, sada je postala izjednačenija.\nU svetu je do sada barem jednu dozu vakcine protiv virusa korona primilo 30,7 odsto svetske populacije, dok je 16 odsto potpuno vakcinisano (ljudi koji su primili sve doze propisane protokolom vakcinacije), piše Al Jazeera Balkans.\nNaučna online publikacija Our World in Data otkriva da je do sada u svetu dato 4,59 milijardi doza vakcine i da se dnevno daje 36,63 miliona doza.\nPrema poslednjim podacima (10. avgust) u trci u vakcinaciji vode Španija i Kanada sa po 72 odsto vakcinisanog stanovništva.\nŠpanija i Kanada vode trku\nU Španiji je 62 odsto stanovništva potpuno vakcinsano, a deset odsto delimično (primili jednu dozu vakcine), dok Kanada ima nešto više potpuno vakcinisanih – 62,5 odsto.\nNa trećem mestu je Velika Britanija sa 69 odsto vakcinisanih, od toga gotovo 59 odsto potpuno vakcinisanih.\nIzrael, koji je dugo predvodio svetsku trku u vakcinaciji, sada je na četvtom mestu sa 67 odsto vakcinisanih, od čega je više od 62 odsto potpuno vakcinisano.\nJednak broj vakcinisanih imaju i Francuska i Italija, dok Nemačka ima 62 odsto vakcinisanih.\nNa dnu liste su Nigerija sa 1,2 odsto vakcinisanih, Sudan sa 1,4 odsto i Kenija sa 2,1 odsto vakcinisanih.\nSlovenija pretekla Srbiju\nVakcinacijska trka u regionu, koju je u početku ubedljivo vodila Srbija, sada je postala izjednačenija.\nPodaci Our World in Data pokazuju da Slovenija ima procentualno najviše vakcinisanih – 45 odsto, od čega je 40 odsto potpuno vakcinisano.\nJednak postotak poptuno vakcinisanih ima i Srbija (40 odsto), ali nešto manje onih koji su primili samo jednu dozu vakcine – oko dva odsto.\nHrvatska je potpuno vakcinisala 37 odsto svog stanovništva, dok je 3,4 odsto populacije primilo jednu dozu i još čeka poptunu vakcinaciju.\nKosovo pobeglo sa začelja\nU Crnoj Gori je četvrtina stanovništva (25 odsto) potpuno vakcinisana, dok je 4,9 odsto primilo jednu dozu.\nU Severnoj Makedoniji potpuno je vakcinisano 21 odsto stanovništva, delimično pet odsto.\nKosovo, koje je u početku bilo najsporije u procesu vakcinacije, više se ne nalazi na poslednjem mestu – potpuno je vakcinisano 8,8 odsto stanovništva, dok je jednu dozu primilo 8,4 odsto.\nBosna i Hercegovina je poslednja u regionu po broju vakcinisanih – u toj zemlji potpuno je vakcinisano 8,5 odsto stanovništva, dok je 6,2 odsto primilo jednu vakcinu.\nDetaljnije istražite u interaktivnim grafikonima portala Al Jazeera Balkans.\nAl Jazeera BalkansKorona virusvakcinacijaBeograd


„Growth hacking” političkih partija i borba novih medija s njima — Twitter ugasio 8.500+ „botova” vladajuće stranke – Startit\nTwitter je ugasio botovske naloge za političku manipulaciju, a Instagram je uklonio jedan zbog manipulacije pomoću političara.\nTwitter je uklonio hiljade naloga iz Srbije, Egipta, Hondurasa, Indonezije i Saudijske Arabije zbog organizovanog promovisanja provladinog sadržaja. Među njima je 8.558 naloga koji su promovisali većinsku stranku u srpskom parlamentu i njenog predsednika.\nU kompaniji su rekli kako su naloge uklonili jer su kršili pravila korišćenja i organizovano su ometali javnu raspravu. Uklonjen je 2.541 nalog koji se povezuje s egipatskim novinama El Fagr zbog stvaranja lažnih naloga koji su objavljivali poruke protiv Irana, Katara i Turske. Kompanija je uklonila i 3.104 lažna naloga napravljena pod jednom IP-adresom u Hondurasu, i to od vladinog službenika, piše Al Jazeera.\nObrisano je i 5.350 naloga povezanih sa Saudijskom Arabijom, koji su hvalili saudijsko vodstvo i kritikovali Katar i turske operacije u Jemenu.\nMotivi i metode da se manipuliše medijima nastali su kada i sami mediji. Zajedno rastu i nalaze načine da nadvaladaju. U startap svetu se za kanale distribucije često koristi „growth hacking”, a društvene mreže su im samo jedan od alata.\nNaravno, nisu samo političari ti koji zloupotrebljavaju društvene mreže, kako bi manipulisali javnim mnjenjem. Postoje i oni koji pomoću lažnih naloga političara na društvenim mrežama, varaju ljude. Jedan takav jeste @bestmemes, koji je na Instagramu imao 14 miliona pratilaca, kada ga je ta kompanija ugasila.\nNa njemu su objavljene fotografije dva lažna tvita bivšeg i sadašnjeg predsednika Sjedinjenih Američkih Država u kojima navodno pozivaju ljude da popune anketu i na taj način putem svojih PayPal naloga zarade 1.000 dolara.\nKako Mashable piše, iz kompanije je potvrđeno da je nalog uklonjen zbog višestrukog kršenja pravila te platforme. No, ovo nije ni prvi, a čini se ni poslednji put da se nalozi s velikim brojem pratioca obrišu.


Sve evropske vrednosti u malom - Sremske Novine\n24. 01. 2022., 08:03\nPozdravna reč Rastislava Kostelnika i Gorana Jovića\nStara Pazova – Na Trgu “Dr Zorana Đinđića” u Staroj Pazovi 20. maja sve je bilo u “ritmu Evrope”. Prvi put u organizaciji Kancelarije za mlade, pod pokroviteljstvom opštine Stara Pazova održan je “Maturantski ples 2011. – Ples sa Evropom” kada su, tačno u podne učenici završnih godina staropazovačkih srednjih škola uz zvuke Štrausa plesali zajedno sa maturantima širom Evrope. – Želim da ovaj dan zapamtite kao nešto lepo što vam se desilo u životu – rekao je predsednik opštine Goran Jović pozdravljajući maturante i dodao da budu i dalje mladi i veseli, slušaju druge, ali sledite svoje misli.\nNeposredno pre održavanja koncerta po projektu “Srbija u ritmu Evrope”, predsednik staropazovačke opštine Goran Jović priredio je prijem zameniku slovačkog ambasadora u Srbiji Rastislavu Kstelniku koji je bio i glavni gost na koncertu. Predsednik Jović je tom prilikom istakao da nije bilo nikakvih dilema da se opština uključi u projekat “Srbija u ritmu Evrope”, koji afirmiše sve vrednosti koje se afirmišu i u ovoj sredini, a to su multikulturanost i multinacionalnost i dva i po veka suživota Slovaka i Srba. Ovaj projekat u Srbiji funkcioniše od septembra 2010, godine i trajaće u narednih pet godina, a realizovaće se svaki put u drugim gradovima.\n– Koncertom se pokazuje suživot Slovaka i Srba na ovim prostorima i sve evropske vrednosti u malom. Ponosan sam što sam predsednik jedne takve opštine,- kazao je Goran Jović i podsetio na dobru saradnju sa Slovačkom ambasadom i gradovima u Slovačkoj Republici.\nNa koncertu "Srbija u ritmu Evrope"\n– Nama je jako drago da su Slovaci s Donje zemlje uspeli da zadrže svoju tradiciju i kulturu i da pri tome ostanu verni i lojalni građani Srbije. Takođe, nam je drago da je ovaj deo naših Slovaka i cela Srbija na putu za Evropsku uniju, a u prilog tome ide i ova današnja manifestacija, – rekao gospodin Rastislav Kostelnik i podsetio da njegova zemlja podržava srpske napore za ulazak Srbije u EU.\nNa početku koncerta, u kome su učestvovala deca osnovnog i srednjoškolskog uzrasta iz staropazovačke opštine, brojnu publiku na Gradskom trgu u Staroj Pazovi zajedno su pozdravili gospodin Rastislav Kostelnik i predsednik Jović. U bogatom programu (za koga je pripreme obezbedila EU i opština Stara Pazova) deca su modernom igrom, plesom i pesmom, ali i domaćim folklorom (KUD-ovi “Branko Radičević i “Heroj Janko Čmelik” iz Stare Pazove) oduševila publiku, a direktor projekta Igor Karadinović najavio je njihovo učešće na završnoj manifestaciji u Sava centru sa decom iz još tridesetak gradova u Srbiji.\nLazar među učenicima\nJubilej pravih vrednosti\nPariskim tragovima Save Šu...


OTP banci dve nagrade za e-commerce uslugu - Biznis Telegraf.rs\n16/12/21 | 16:28\neCommerce Asocijacija Srbije dodelila je OTP banci Hot Spot eCommerce Awards 2021 nagrade za Extraordinary Online Payment Experience i za Best eCommerce Implementation Partner\nOTP banka dobila je nagrade za Extraordinary Online Payment Experience i za Best eCommerce Implementation Partner, kao jedna od najuspešnijih na polju elektronske trgovine u Srbiji. Nagradu je dodelila eCommerce Asocijacija Srbije, kao banci koja je unapredila korisničko iskustvo i pružila veliki doprinos u razvoju onlajn trgovine širom Srbije, a nagrade je u ime banke primila Svetlana Pajević, direktorka Direkcije za globalno transakciono bankarstvo.\nOTP banka je kreditor broj jedan privrede i stanovništva, sa tržišnim učešćem od 16.6 odsto i 4.2 milijardi evra neto plasiranih kredita trenutno. Istovremeno, trenutna aktiva banke iznosi visokih 5.6 milijardi evra, sa neto profitom od 26 miliona evra (54 miliona evra uzimajući u obzir rezultat obe banke od početka godine) na kraju trećeg kvartala ove godine.\nZahvaljujući prisutnosti OTP banke u 90 gradova sa 190 ekspozitura i preko 300 bankomata, klijentima širom Srbije je dostupna široka lepeza proizvoda i usluga, kao i efikasan servis i ponude prilagođene njihovim konkretnim potrebama.\nOTP banka nedavno je predstavila "zelenu tranziciju", novo strateško usmerenje posvećeno ekološkoj održivosti. Tim povodom pokrenut je i projekat Generator Zero, u okviru kojeg banka nagrađuje rešenja koja imaju za cilj smanjenje karbonskog otiska, kao jednog od najvećih izazova današnjice. Konkurs je otvoren za mikro, mala, srednja preduzeća, startap kompanije, startap neformalne timove i preduzetnike, koji se mogu prijaviti putem sajta www.generator.rs do 20. decembra 2021. godine.\nHot Spot eCommerce Awards 2021 - Ovo je prva dodela nagrada Hot Spot eCommerce Awards 2021 koju je organizovala eCommerce Asocijacija Srbije. U cilju obeležavanja velikog razvoja onlajn trgovine na našim prostorima, u okviru tri kategorije: eComm Champions, eComm Branch i eComm Excellence, dodeljeno je 26 nagrada najuspešnijim firmama u različitim oblastima.\nPredrag Mihajlović proglašen za menadžera godine\nČuveni ski-centar stare Jugoslavije danas posećuju najpre jugonostalgičari


Solar Adria - ubrzavanje primjene solarne energije u primorskim opštinama jadranskog regiona\nsa ciljem poboljšanja razvoja solarne energije\nSolarna energija, iako ima veliki potencijal, i dalje zaostaje za ostalim obnovljivim izvorima energije kako u Hrvatskoj kao članici EU, tako i u drugim zemljama u regionu. Glavne prepreke većem prodiranju integrisanih solarnih sistema bili su složeni i dugotrajni postupci licenciranja (nedavno pojednostavljeni) i nejasni propisi o mjerenju mreže i ograničene subvencije. Ovi faktori doveli su do niskih investicija i spore primjene solarnih sistema. Očekuje se da će nedavno usvojene politike to promijeniti. U proteklih godinu dana postignut je napredak u uklanjanju ovih barijera, pa je pravo vrijeme za otvaranje solarnog tržišta u jadranskoj regiji koja nije van EU.\nProjekat “SOLAR ADRIA: Ubrzavanje primjene solarne energije u obalnim opštinama jadranskog regiona“ omogućiće opštinama jadranskog regiona da poboljšaju razvoj sistema solarne energije u urbanim sredinama i na taj način olakšaju sprovođenje nacionalnih klimatskih politika. Sa pilotima u dvije opštine, Kopru u Sloveniji i Starigradu u Hrvatskoj, pokazaćemo kako efikasno uključiti doprinos zainteresovanih strana prilikom izbora / dizajniranja lokacija za nove solarne instalacije.\nProjekat implementira Energetski institut Hrvoje Požar (EIHP), sa partnerima: The Nature Conservancy (TNC), Univerzitetom u Ljubljani i EnvPro, a donator projekta je Evropska klimatska inicijativa (EUKI). Uloga EnvPro u projektu ogleda se u promociji metodologije i rezultata projekta članovima energetske zajednice, sa ciljevima jačanja urbanog planiranja solarne energije, razmjene dobrih praksi i naučenih lekcija i podsticanju replikacije i korišćenja znanja za dalji rad.


Председник Одбора за спољне послове примио у опроштајну посету амбасадора Ирана у Србији | Socijalistička partija Srbije\nPredsednik Odbora za spoljne poslove primio u oproštajnu posetu ambasadora Irana u Srbiji Poslanička grupa\n27 decembra, 2019 u 11:13\nPredsednik Odbora za spoljne poslove prof. dr Žarko Obradović primio je u oproštajnu posetu ambasadora Islamske Republike Iran u Srbiji Hoseina Mola Abdolahija.\nAmbasador Abdolahi zahvalio je predsedniku Obradoviću na srdačnom pristupu i saradnji zahvaljujući čemu je ostvarena dobra parlamentarna saradnja dveju država. On je ocenio da je postignuto bolje međusobno upoznavanje i utrt put za unapređenje saradnje radnih tela dva parlamenta.\nPredsednik Odbora za spoljne poslove prof.dr Žarko Obradović ocenio je da je u prethodnom periodu pokazano kako parlamenti mogu da unaprede međudržavnu saradnju, što može da bude primer drugima kako se saradnja meću državama unapređuje. On je izrazio zadovoljstvo susretima sa iranskim kolegama, a posebno predsednikom parlamenta Laridžanijem tokom trajanja 141.skupštine IPU koja je održana u oktobru u Beogradu.\n„Međunarodna scena se brzo menja, menja se raspored snaga u svetu i Iran i Srbija biće u prilici da se čuju i da naprave korake ka saradnji i miru u svetu“, poručio je Obradović.\nU razgovoru je istaknuto da je važan korak u pravcu unapređenja saradnje i međusobnog upoznavanja naroda bilo ukidanje viza i uspostavljanje direktne avio linije nakon 28 godina. Takođe, ostvaren je dva ipo puta veći obim trgovinske razmene bez obzira na sankcije, postignut je značajan napredak u saradnji u oblasti odbrane, a Iran nastavlja da podržava teritorijalni integritet i suverenitet Srbije i pruža joj podršku u međunarodnim organizacijama,\nSagovornici su se složili da je prethodni period formirao nove prilike za dalju saradnju Srbije i Irana.


Simona Petranović karijeru nastavlja u dresu prvaka Srbije\nAutor:\tOSCG 19.07.2021, 23:52 Odbojka\nSimona Petranović, seniorska reprezentativka Crne Gore i jedna od najboljih igračica Galeba, karijeru će nastaviti u prvaku Srbije Ubu!\nIzuzetno talentovana 17-godišnja odbojkašica koja igra na poziciji primača servisa, na taj način napraviće značajan korak u karijeri i imati priliku za dalji napredak u zemlji koja je aktuelni evropski šampion za odbojkašice.\nSimona je 2020. godine proglašena za najperspektivniju odbojkašicu Crne Gore, a ove godine igrala je značajnu ulogu i u seniorskoj reprezentaciji u kvalifikacijama za Evropsko prvenstvo. Sa juniorskom selekcijom nedavno je osvojila bronzanu medalju na Balkanskom prvenstvu u Beogradu.\nOve godine sa Galebom je osvojila Kup Crne Gore i igrala uzbudljivu finalnu seriju plej-ofa domaćeg šampionata protiv Luke Bar. Ona je dijete Galeba, a za sedam godina u klubu osvojila je tri Kupa Crne Gore, te po dvije titule prvaka države u pionirskoj, kadetskoj i juniorskoj konkurenciji.\nodbojka OK Galeb Simona Petranović\nBudućnost volej pobjednik prvog Memorijala “Miodrag Skale Gvozdenović”: OK Galeb četvrti\nBarski Galeb na Memorijalnom turniru “Miodrag Skale Gvozdenović” koji se u nedjelju održava u Nikšiću


Cooler Master v850 platinum 850w mpz-8501-afbapv-eu napajanje cena, cene Srbija, prodaja Beograd Novi Sad Niš\nCooler Master v850 platinum 850w mpz-8501-afbapv-eu napajanje cene\nSnaga 850W... specifikacija\nTrenutno nemamo slike za Cooler Master v850 platinum 850w mpz-8501-afbapv-eu\nEPonuda nije internet prodavnica već Vam omogućava da brzo i lako nađete Cooler Master v850 platinum 850w mpz-8501-afbapv-eu napajanje po najjeftinijoj ceni. Naš cilj je da kupci budu što bolje informisani o ponudi Cooler Master napajanje v850 platinum 850w mpz-8501-afbapv-eu na tržištu Srbije. Vrlo lako nalazite željeni proizvod za kategoriju Napajanja cene, ne morate da lutate od sajta do sajta za Cooler Master Napajanja, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Cooler Master v850 platinum 850w mpz-8501-afbapv-eu napajanje sa PRODAVCEM. EPonuda ne može da garantuje potpunu tačnost specifikacije i slika za Cooler Master v850 platinum 850w mpz-8501-afbapv-eu napajanje. Pre kupovine, podatke za Cooler Master napajanje v850 platinum 850w mpz-8501-afbapv-eu proverite na sajtu PROIZVOĐAČA.


U vreme pandemije potrebna posebna pažnja za osetljive grupe | EurActiv Serbia\nUčesnici sastanka ministara odgovornih za integraciju Roma u ekonomije Zapadnog Balkana ocenili su 27. oktobra da je inkluzija osetljivih grupa važna za evrointegracije regiona, a da je u vreme pandemije potrebno obratiti posebnu pažnju na njih. Evropski komesar Oliver Varheji izjavio je da zemlje regiona moraju da finansijska sredstva koja dobijaju od Evropske unije iskoriste i za inkluziju Roma.\n"Posledice krize izazvane kovidom su i političke i socijalne. Dotakle su ove grupe i pojačavaju potrebu da te manjine uključimo", rekao je Rama na sastanku čiji je domaćin Vlada Albanije, a koji je organizovala Kancelarija akcionog tima Saveta za regonalnu saradnju (RCC) za integraciju Roma.\nRama je kazao da je važno produbiti saradnju sa EU koja će pomoći u inkluziji grupa i istakao da "ekonomski tokovi kroz evropske fondove daju mogućnost regionu da uključi osetljive grupe".\n"Cilj je da se jača ekonomski razvoj regiona, ali i socijalna kohezija", rekao je Varheji.\nGeneralna sekretarka Saveta za regionalnu saradnju Majlinda Bregu je rekla da su za vreme kriza najpogođeniji oni koji su najranjiviji.\n"Međutim to je problem za mnoge romske zajednice koji nemaju pristup vodovodu", navela je Bregu.\nOna je istakla i da je u prenaseljenim romskim naseljima gotovo nemoguće održavanje fizičke distance te da je za romsku decu koja često nemaju struju i internet školovanje na daljinu nepristupačno.\nPredsedavajući Berlinskim procesom, ministar spoljnih poslova Severne Makedonije Bujar Osmani i bugarska ministarka za rad i socijalna pitanja Daniča Sačeva ocenili su da je pandemija uticala na planove, ali da su oni usklađeni na način da se uspešno sprovedu socijalne politike koje omogućuju Romima da ostvare svoja prava.\nZemlje Zapadnog Balkana su u julu 2019. godine na samitu u Poznanju u okviru Berlinskog procesa usvojile Deklaraciju o integraciji Roma, kojom su se obavezale da će pojačati napore na postizanju ravnopravnosti i pune integracije Roma, u okviru regionalne saradnje i procesa pristupanja Evropskoj uniji.\nDeklaracija predviđa postizanje posebno definisanih ciljeva u oblastima zapošljavanja, obrazovanja, stanovanja, zdravstvene zaštite, dokumentacije i borbe protiv diskriminacije.


Kako efikasno hvatati beleške | Fakulteti\nKako konkurisati za studentski dom 15/09\nBilo da ste u srednjoj školi, na fakultetu, ili na poslovnom sastanku, efikasno hvatanje beležaka je veština koja vam je definitivno potrebna. Ukoliko pratite ove jednostavne korake, naučićete kako da hvatate beleške, a pritom i da učite.\nDonesite na predavanje sav materijal koji vam je potreban – pribor za pisanje, markere, praznu svesku, a ukoliko koristite laptop, napunite bateriju pre toga ili sedite blizu utičnice. Samo imajte u vidu da su istraživanja na Prinston Univerzitetu dokazala da beleške koje zapišemo rukom pamtimo lakše nego kada kucamo na laptopu.\nSedite na mesto gde ćete bez problema da čujete predavača.\nUkoliko je to moguće, prelistajte materijal sa prethodnog predavanja – bićete upoznati sa materijom i lakše ćete je razumeti.\n2. Budite aktivan slušalac\nKada hvataju beleške, nekim studentima misli lutaju i bez razmišljanja zapisuju svaku reč. Ovo je pogrešno zato što tako propuštate odličnu priliku da naučite to što zapisujete. Zato bi trebalo da aktivno slušate šta predavač govori i da shvatite suštinu toga.\n3. Nemojte se plašiti da postavite pitanje\nKada nešto ne razumete, samo zabeležite u svesci da vam nije jasno i na kraju predavanja pitajte profesora da vam objasni. Nemojte se plašiti da pitate, jer profesor zato i jeste tu, a kraj predavanja se obično završi tako što profesor da mogućnost da pitate ako vam nešto nije jasno.\n4. Fokusirajte se na ključne reči i koncepte\nNe morate zapisivati svaku reč, ponekad je dovoljno zapisati samo najbitnije informacije, a ostatak možete da dopunite – na primer datume, imena, definicije, teorije i slično. Za više informacija možete da koristite udžbenik.\n5. Koristite skraćenice\nProsečan student zapiše trećinu reči za jednu sekundu, dok prosečan govornik izgovori dve trećine reči u sekundi. Zbog toga bi trebalo da stvorite svoj sistem skraćenica koje ćete koristiti da biste brže pisali. Ukoliko ipak ne možete dovoljno brzo da pišete da biste zapisali sve što vam je potrebno, možete da snimite predavanje telefonom ili diktafonom.\n6. Dopunite beleške\nNakon predavanja možete da dopunite svoje beleške informacijama iz knjige ukoliko mislite da je to potrebno, a skraćenice možete da zamenite celim rečima jer će vam tako biti lakše da učite. Dopunjavanjem možete da razjasnite nešto ukoliko vam nije jasno. Osim toga, možete da obeležite markerima ono što smatrate da je bitno.\n7. Pročitajte beleške\nUvek je dobra ideja da pročitate beleške na kraju dana ili nakon predavanja da biste lakše zapamtili informacije. Ne morate da učite – samo prođite kroz njih.


Vrhovni sud neće razmatrati slučaj o Trumpu i kritičarima na Twitteru\nBezbjednosna ograda oko zgrade Vrhovnog suda na Capitol Hillu u Washingtonu, 21. marta 2021. (Foto: AP /Patrick Semansky)\nVrhovni sud u ponedjeljak je odbacio slučaj u vezi sa pokušajima bivšeg predsjednika Donalda Trumpa da na svom ličnom nalogu na Twitteru blokira svoje kritičare.\nSud je zaključio da nije preostalo ništa više da se razmotri nakon što je Twitter trajno suspendovao Trumpov nalog, a predsjedniku istekao mandat u januaru.\nTwitter je zabranio Trumpu da koristi platformu dva dana poslije smrtonosnog napada predsjednikovih pristalica na Capitol, 6. januara. Kompanija je saopštila da je odluku donijela zbog "rizika od novog podsticanja na nasilje".\nSud je formalno odbacio presudu apelacionog suda koji je utvrdio da je Trump prekršio Prvi amandman svaki put kada je blokirao nekog kritičara kako bi ga ušutkao.\nSudija Clarence Thomas napisao je odvojeno mišljenje, navodeći da veće pitanje koje pokreće taj slučaj, a posebno odluka Twittera da protjera Trumpa, predstavljaju "same dominantne digitalne platforme."\n"Kao što je Twitter jasno pokazao, pravo da se prekine nečiji govor najviše leži u rukama privatnih digitalnih platformi", ocijenio je Thomas. On je bio saglasan sa kolegama u pogledu konkretnog slučaja, ali je rekao da ta situacija "otvara interesantna i važna pitanja."\nSlučaj se odnosio na nalog @realdonaldtrump account sa više od 88 miliona pratilaca, i Trumpov argument da je u pitanju njegova lična svojina.\nSekretarijat za pravosuđe je zaključio da je blokiranje ljudi na društvenoj mreži slično situaciji kada bi neki izabrani zvaničnik odbio da dozvoli da se u njegovom dvorištu postave transparenti ili drugi znaci podrške nekom njegovom političkom protivniku.\nMeđutim, federalni apelacioni sud u New Yorku je prošle godine presudio da Trump koristi svoj nalog da svakodnevno iznosi objave ili konstatacije koje, po svojoj prirodi, mnogo više spadaju u domen zvanične politike.\nSlučaj je zvanično nazvan Trump protiv Instituta Knight za Prvi amandman, što je grupa koja je prvobitno podnijela tužbu zbog Trumpove odluke da blokira svoje kritičare.\nMeđutim, kada je Trump napustio položaj, predsjednik Joe Biden je zamijenio Trumpa u formalnom imenu slučaja, iako novi predsjednik nije imao nikakve veze sa tužbom.


Nove odluke Skupštine grada Pančeva - Radio televizija Pančevo\n26. novembra 2021. 26. novembra 2021. 0179\nDanas je održana 16. sednica Skupštine grada Pančeva na kojoj su odbornici usvojili odluke o planovima detaljne, ali i generalne regulacije kao i izmene odluka o osnivanju pojedinih kulturnih ustanova grada i seoskih domova kulture.\nOdbornici Skupštine grada Pančeva su na današnjoj sednici usvojili tri planska dokumentaa, tačnije predlog odluke o donošenju plana detaljne regulacije Severne industrijske poslovne proizvodne zone 3, izmene i dopune plana detaljne regulacije „Hipodnorm“ i izmene i dopune plana generalne regulacije Strelište sa Hipodromom i Vojlovicom sa Toplanom u Pančevu.\nOdbornici su takođe usvojili predlog izmene i dopune Poslovnika Skupštine grada Pančeva. Radi se o usklađivaju Poslovnika sa Zakonom o rodnoj ravnopravnosti kao i sa zakonom lokalne samouprave istakla je Ivana Rosić, predsednica Saveta za rodnu ravnopravnost grada Pančeva.\nNa 16. sednici Skupštine grada Pančeva odbornici su usvojili i izmene odluka o osnivanju pojedinih kulturnih ustanova grada i seoskih domova kulture.


U Zaječaru je održana konstitutivna sednica “Unije žena SNS-a” | TV Istok\nU Zaječaru je u sredu popodne održana konstitutivna sednica “Unije žena SNS-a” u Zaječaru na kojoj je izabrano najuže rukovodstvo unije neposrednim glasanjem. Sednici su pored ostalih prisustvovali i član predsedništva SNS-a i gradonačelnik Zaječara Boško Ničić, kao i predsednik GO SNS-a Zaječar Milan Stanković.\n“U našoj zemlji se već godinama u nazad nameće potreba aktivnog angažovanja žena u politici, koje su na lokalnom nivou znatno manje zastupljene nego na republičkom”, rekao je na konstitutivnoj sednici “Unije žena SNS-a” član predsedništva SNS-a i gradonačelnik Zaječara Boško Ničić, naglašavajući da više žena u političkom životu znači i veći kvalitet odluka koje se donose, jer uključuje obe perspektive.\n“Veliko je zadovoljstvo videti vas u ovolikom broju”, rekao je predsednik GO SNS-a Zaječar Milan Stanković obraćajući se skupu. On je naglasio da je gradski odbor SNS-a na poslednjoj sednici doneo odluku da Tatjana Stojanović bude izabrana za predsednicu “Unije žena SNS-a” u Zaječaru.\n“Žene su stubovi naših porodica zato je očekivano da i u politici dobiju svoje zasluženo mesto”, kaže Tatjana Stojanović naglašavajući da politika pruža velike mogućnosti da se promovišu i sve društvene vrednosti kroz ideje i angažovanje.\nNa konstitutivnoj sednici za zamenicu predsednice Unije izabrana je dipl. ekonomista Selena Ničić, dok su za potpredsednice imenovane:\n– Mr farmacije Dragana Branković Minčić, direktorka Apotekarske ustanove u Zaječaru,\n– Mr poljoprivrede Vesna Stanković, pomoćnik gradonačelnika za poljoprivredu i selo,\n– Tanja Ivković, trgovac\n– Brana Pitarević, i poljoprivrednica iz Šipikova.\nSekretar Unije žena SNS u Zaječaru biće Lilija Marković.\nPrevious : Saobraćajna nezgoda u centru Zaječara\nNext : Kulturni program posvećen rusko-srpskim odnosima u Istorijskom arhivu „Timočke krajine“ u Zaječar


Prikazivanje članaka po tagu vladimir gagić\nsreda, 27. februar 2019. 20:37\nKabinet za mehatroniku u Mašinskoj školi „Pančevo“ opremljen uz pomoć NIS-a\nUz podršku kompanije NIS, Mašinska škola „Pančevo“ dobila je savremeno opremljen kabinet za mehatroniku, čime je unapređen proces odvijanja nastave u ovoj obrazovnoj ustanovi.\nčetvrtak, 28. jun 2018. 13:41\nU cilju unapređenja bezbednosti saobraćaja na deonici opštinskog puta OP1, u zoni Rafinerije nafte Pančevo, predstavnici grada Pančeva i NIS a.d. Novi Sad, ugovorili su zajedničku investiciju, koja bi trebala da doprinese smanjenju broja saobraćajnih nezgoda na ovoj deonici.\npetak, 18. maj 2018. 18:03\nnedelja, 11. jun 2017. 15:43\nNovi digitalni sistem za namešavanje benzina u Rafineriji nafte u Pančevu\nU okviru dodatne modernizacije rafinerijske prerade, NIS je uspešno realizovao novi projekat linijskog namešavanja motornih benzina u Rafineriji nafte u Pančevu.\nPROUNS: Prestanite s primitivizmom i…\nProfesionalno udruženje novinara Srbije sa zaprepašćenjem iščitava po hiljaditi put poruku Vesne Pešić na tviter…\nComNet osuđuje pretnje smrću upućene…\nUdruženje elektronskih medija ComNet najoštrije osuđuje monstruozne pretnje smrću upućene predsedniku Srbije Aleksandru Vučiću od…


EXPRES VESTI - Dačić: Srbija za primenu Ugovora o trgovini naoružanjem\nDačić: Srbija za primenu Ugovora o trgovini naoružanjem\tAutor: expres 24 | 08 | 2015\tKANKUN - Srbija u potpunosti podržava Ugovor o trgovini naoružanjem i aktivno radi na nacionalnim institucionalnim modalitetima koji će omogućiti njegovu uspešnu primenu, izjavio je danas prvi potpredsednik Vlade i ministar spoljnih poslova Ivica Dačić.\nOn je govoreći na Prvoj konferenciji država strana Ugovora o trgovini naoružanjem (ATT) koja se održava u Kankunu u Meksiku istakao da će primena Ugovora poboljšati bezbednost u svetu koji se suočava sa brojnim izazovima i pretnjama. Dačić je podsetio da je Srbija u aprilu 2012. godine, u saradnji sa UN Institutom za istraživanje razoružanja i EU, bila domaćin regionalnog sastanka u vezi sa Ugovorom o trgovini naoružanjem, kao i da je sam Ugovor ratifikovala 29. oktobra 2014. godine, dva meseca pre stupanja na snagu.\nDačić je naveo i da je Srbija 29. maja 2015. godine poslala odgovore na Upitnik o osnovnoj proceni nacionalnih kapaciteta za primenu Ugovora. "Srbija radi aktivno na nacionalnim institucionalnim modalitetima koji će omogućiti uspešnu primenu Ugovora o trgovini naoružanjem", istakao je on.\nRegionalni pristup je drugi važan aspekt izvozne kontrole naoružanja, uključujući i saradnju u vezi sa ispunjavanjem obaveza koje proizilaze iz Ugovora, rekao je Dačić i istakao primer regionalne saradnje po tom pitanju na Zapadnom Balkanu. Države su na regionalnom nivou uspostavile uspešan i efikasan model saradnje na polju izvozne kontrole naoružanja preko SEESAC - Centra za kontrolu malog i lakog naoružanja u Jugoistočnoj Evropi, a podrška u ovoj oblasti, koju pruža Centar, predstavlja važan regionalni projekat, naveo je on. Prema njegovim rečima, jedan od glavnih ciljeva ATT-a je da doprinese međunarodnoj bezbednosti kroz usvajanje specifičnog skupa mera u osetljivim oblastima izvozne kontrole naoružanja. "Mi se susrećemo sa novim bezbednosnim izazovima, okolnostima i situacijama na globalnom nivou koje zahtevaju preduzimanje efikasnih mera. Iz tog razloga, potpuna, efikasna i transparentna primena ATT-a može suštinski doprineti umanjenju opasnosti od ovih rizika", rekao je on. Kao predsedavajući OEBS, Dačić je istakao da je većina članica te organizacije ratifikovala je Ugovor o trgovini naoružanjem i OEBS u potpunosti podržava i nastaviće da podržava sve aktivnosti i ciljeve definisane ovim Ugovorom. Pored učešća u radu Visokog segmenta konferencije, šef srpske diplomatije imaće susrete sa ministrima spoljnih poslova Meksika, Luksemburga, Gvatemale, Jamajke, Trinidada i Tobaga, kao i susrete u okviru konferencije sa ministrima drugih latinoamaričkih i karipskih država.\n« PRAVNO NASILJE?! Produžen pritvor Oliveru Ivanoviću do 26. oktobra\tPronađena trinaestogodišnja devojčica iz Aleksinačkog Rudnika »


Rajs: Sve strane na Kosovu su se od proglašenja nezavisnosti ponašale veoma odgovorno\nAmerički državni sekretar Kondoliza Rajs, rekla je juče novinarima na putu za London da ne vidi razlog za dodatne ruske mirovne trupe u ocepljenim područjima Gruzije, Abhaziji i južnoj Osetiji. Rajsova će u Londonu na jednodnevnom međunarodnom skupu to pitanje pokrunuti sa ruskim kolegom Sergejom Lavrovim.\nNa skupu u Londonu će se razgovarati o Bliskom istoku i Kosovu. Rajsova je rekla da će sa Lavrovim razgovarati o Kosovu pre zajedničkog sastanka sa ministrima inostranih poslova Britanije, Franscuske, Nemačke i Italije.\nTakođe je rekla, da s obzirom na kompleksnost pitanja, razvoj situacije na Kosovu od proglašenja nezavisnosti u februaru, kako se izrazila, nije bio tako loš i da su se sve strane ponašale prilično odgovorno. Dodala je da su se uprkos sporadičnih incidenata, žitetelji Kosova ponašali uzdržano i sa zadovoljstvom rekla da Srbija, koja se snažno protivila nezavisnosti svoje bivše pokrajine, nastravlja saradnju sa Evropskom unijom u vezi predstojećeg članstva u Uniji.\nMeđutim visoki američki zvaničnik koji putuje sa Rajsovom kritikovao je rusku vladu, koja je po njegovim rečima odlučila da ne igra konstruktivnu ulogu na Kosovu i ne podstiče svog diplomatskog saveznika Srbiju da prihvati realnost nezavisnog Kosova.